Nayra awk taykanakajatakejj ¿kuna suytʼäwis utji? ¿Jupanakajj jaktanipjjpachäniti?\n¿Kuna arutsa liytʼäta? Afrikáans Albanés Alemán Amárico Armenio Aymara Becol Birmano Búlgaro Catalán Cebuano Checo Chichewa Chino Tradicional Chino cantonés (tradicional) Chino mandarín (simplificado) Chitonga Cibemba Cingalés Congo Coreano Criollo haitiano Croata Danés Efik Endebele Enzema Eslovaco Esloveno Español Estonio Ewé Finlandés Francés Ga Georgiano Griego Groenlandés Guaraní Gun Hebreo Hiligaynon Holandés Húngaro Ibo Ilocano Indonesio Inglés Italiano Japonés Kaonde Kazajo Kikuyu Kiluba Kimbundu Kiniaruanda Kirguís Kirundi Kisonge Kwanyama Lingala Lituano Luganda Luo Macedonio Malgache Maltés Maya Moré Nepalés Ngäbere (o guaymí) Noruego Nyaneka Osético Pangasinán Panjabí Papiamento (Aruba) Papiamento (Curazao) Polaco Portugués de Brasil Quechua boliviano Rarotongués Rumano Ruso Sango Sepedi Serbio (Alfabeto cirílico) Serbio (alfabeto latino) Sesoto de Lesoto Shona Silozi Sranangtongo Suajili Sueco Swajili (Congo) Tagalo Tahitiano Tai Tigriña Tshiluba Tsonga Tsuana Tumbuka Turco Twi Tártaro Ucraniano Umbundú Uzbeko Vendal Vietnamita Xhosa Yoruba Zandé Zulú Árabe\nCOREA markankir mä periodiconjja, aka arunakaw uñstäna: “Shim Cheong sat mä suma chuyman warmejja, janiw Jesusat kuns yatkänti. ¿Infiernonti tʼaqhesiskpacha?” sasa (The Chosun Ilbo).\nUka qhanañchäwitjja wal parlapjjäna, jupajj walja qellqatanakan (literatura) suma uñtʼatawa. Awkipajj juykhünwa, ukat jupar yanaptʼañatakis jakäwip aptʼasirjamänwa. Suma lurawïnakapatjja, mara maranakaw wali askit uñjatäna, yamas Corea markankir familianakanjja, imill wawanakajj jupat yateqasiñatakiw chʼamachasipjje.\n‘Kamisarak Shim Cheong warmejj cristianjam jan bautisasitap laykuki infiernon tʼaqhesjjanisti. Ukhajj Criston yatichäwinakapas janïraw markaparojj purkänti ukhaw taqe ukanakajj pasäna’ sasaw waljanejj amuyapjje.\nUka periodiconjja, mä tatakuran arupaw uñstarakïna. ‘Jesusar jan uñtʼkasin jiwapki ukanakajja, ¿infiernorut sarjjapjje?’ sasin jisktʼatajja, akham sänwa: “Janiw yatktänti. ‘Diosajj [uka kasta jaqenakatakejj] mä amtanïpachawa’ sasakiw amuyapjjta” sasa.\nMä qellqatajj akham siwa: “Qhespiñatakejj bautismojj wali wakiskiriwa. Cristo pachpaw khititejj umampita Ajayumpita jan naskani ukajj, janiw Diosan reinopar mantkaspati sasin säna (Jn 3.5)” sasa (The New Catholic Encyclopedia). Ukatwa waljanejj ‘jan bautisasis jiwapki ukanakajj infiernoruw sarjjapjje, jan ukajj kunjamats tʼaqhesipjjapuniwa’ sasin amuyapjje.\nUkampisa, yaqhepanakatakejj uka yatichäwejj kʼarïkaspas ukhamawa. Millón millón jaqenakaw Biblia jan uñtʼas jiwawayapjje. Ukhamajj ¿jupanakan wiñay tʼaqhesiñapajj wakisipuniti? ¿Bibliajj kamsisa?\nDiosan arunakap jan uñtʼkas jiwapki ukanakarojj Diosajj janiw yaqhachkiti sasaw Bibliajj qhanañchi. Hechos 17:30 qellqatajj akham siwa: “Diosajj nayra jakir jaqenakan pisi amuyump jakatanakapjja janis kunäkaspa ukhamwa [uñjäna]” sasa. Ukhamajj Diosar jan uñtʼkasa jiwapki ukanakatakejj ¿kuna suytʼäwis utji?\n“Jumajj nayampi chika[w] paraisonkjjäta” sasajj ¿kamsañsa Jesusajj munaskäna?\nUk yatiñatakejja, Jesusamp chika pä chachanak chʼakkatatäkän ukanakat maynirirojj Jesusajj kamsänsa uk amuytʼañäni. Uka chachajj Jesusar akham sänwa: “Taqe markanak apnaqkäta ukkhajj nayat amtʼasitätawa” sasa. Uk satajja, Jesusajj akham sänwa: “Cheqpachawa [‘jichhürpacha’, NM] sisma, jumajj nayampi chika[w] paraisonkjjäta” sasa (Lucas 23:39-43).\nUkampejj “alajjpacharuw saräta” sañti Jesusajj munpachäna. Janiwa, uka chachajj janiw wasitamp naskänti, mä arunjja, janiw umatsa ni qollan ajayutsa naskänti, Diosan Reinopar mantañatakejj ukaw munasi (Juan 3:3-6). Ukhamajj ¿kamsañsa Jesusajj munpachäna? Paraisoptayat aka Oraqenwa mayamp jakasjjäta sañwa munaskäna. Uka chachajj judío jaqënwa, Génesis qellqatan Edén jardinat parlki uka Paraisot jupajj sum yatpachäna (Génesis 2:8). Jesusajj mä suma suytʼäwitwa parlaskäna. Paraisoptayat aka Oraqenwa jaktjjäta sasaw uka chacharojj saskäna.\nBibliajj akham siwa: ‘Jiwatanakat ñanqha jaqenakasa, aski jaqenakasa jaktapjjaniwa’ sasa (Hechos 24:15). ‘Ñanqha jaqenaka’ sasinjja, Diosan arunakap jan uñtʼkasa jiwapki uka jaqenakatwa parlaski. Jesusajja, Paraisoptayat aka Oraqen jakasiñapatakiw uka jan wali lurir chacharusa ukat Diosan arunakap jan uñtʼkas jiwapki uka millón millón jaqenakarus jaktayani. Ukat ukanwa Diosan arunakapat yateqapjjani, ukat ukarjam sarnaqasaw Diosar cheqapun munasipjjatap uñachtʼayapjjani.\nÑANQHA JAQENAKAJJ JAKTJJAPJJANIWA\n‘Ñanqha jaqenakajj’ jaktjjapjjani ukhajja, ¿kuntï jakkasin lurawayapki ukarjamat juchañchatäpjjani? Janiwa. Romanos 6:7 qellqatajj akham siwa: ‘Khititejj jiwki ukajj juchatjja librëjjewa’ sasa. Jupanakajj jakäwipampiw taqe juchanakap pagawayjjapjje. Ukhamajj janiw nayra jan wali luratanakapat juchañchatäpkaniti, jan ukasti jaktjjasin kunanaktï lurapkani ukarjamaw juchañchatäpjjani. ¿Kunatsa ukajj jupanakatak wali aski?\nKunattejj Diosan leyinakapwa yateqapjjani, mä arunjja, machaq rollonakaw uñstani sasin Bibliajj siski ukwa yateqapjjani. Ukatjja, “luräwinakaparjam[aw]” juchañchatäpjjani, mä arunjja, uka leyinakar istʼapjjaniti janicha ukarjamaw juchañchatäpjjani (Apocalipsis 20:12, 13). Paraisoptayat aka Oraqen jaktapkani ukanakat jila partejja, ukanpunwa wiñay jakasiñatakejj Diosan munañapat yateqapjjani ukat ukarjam sarnaqañatakis uñachtʼayapjjani.\nBiblian uka yatichäwipaw waljanirojj Diosar wasitamp confiyañatakejj yanaptʼawayi. Ukanakat maynïrejj Yeong Sug sat warmiwa. Jupajj Católica Iglesianwa jilsuwayäna, taqe chuymapuniw ukar saräna. Familiaranakapat mä qawqhanejj tatakuräpjjänwa. Jupajj wal monjañ munäna, ukatwa convento utar mantäna, ukampis mä jukʼa tiempokiw ukankäna. Kunanaktï ukan lurapkäna ukajj janiw jupatak askïkänti. ‘Jaqenakajj infiernonwa tʼaqhesipjje’ sasin yatichapki ukajj jupatak janipuniw walïkänti.\nTiempompejja, Jehová Diosan mä Qhanañchiripaw Biblian aka arunakap uñachtʼayäna: “Jakasipki ukanakajja yatisipjjewa jiwjjañanakapa, ukampis jiwatanakajj janiw kunsa yatipkiti” sasa (Eclesiastés 9:5). Ukatjja, “nayra awk taykanakamajj janiw infiernon tʼaqhesiyatäpkiti, antisas ikisipkaspas ukhamäsipkiwa ukat jiwatat jaktañwa suyasipki” sasaw qhanañchäna.\nBiblian yatichäwinakap walja jaqenakajj jan uñtʼapkatapjja, Yeong Sug warmejj sum yatïna. Ukatwa, kuntï Mateo 24:14 qellqatan Jesusajj siskäna ukarjam lurañ amtäna. Ukan akham siwa: “Diosan reinopat aka suma yatiyäwisti aka oraqpachanwa yatiyatäni, ukhamat taqe markanakan yatipjjañapataki, ukatsti akapachan tukusiñapaw jutani” sasa. Kuna suma yatiyäwinaktï Bibliat yateqawaykäna ukanakwa jaqenakar jichhajj yatiyaski.\n‘DIOSATAKEJJ TAQE KASTA JAQES MAYAKIWA’\nBiblianjja akham siwa: “Diosatakejj taqe kasta jaqes mayak[iwa]. Jupasti kuna kast jaqerus katoqakiwa, khitinakatejj jupar ajjsarki, ukhamarak aski lurapki taqe ukanakarusa” sasa (Hechos 10:34, 35). Taqe kuns cheqapar uñjiri Diosar confiyañajj wali askiwa. ¿Kunatsa? Kunattejj Diosajj ‘askimpir cheqampir muniriwa’ (Salmo 33:5).


Jesusajj tunka virgen tawaqonakat parlkäna uka uñachtʼäwi (Mateo 25) | Taman yatjjatañataki\n¿Kuna arutsa liytʼäta? Acholi Albanés Alemán Amárico Argentina markan amparamp parlirinakataki Armenio Aymara Azerí Azerí (alfabeto cirílico) Becol Bengalí Bislama Brasil markan amparamp parlirinakataki Búlgaro Catalán Cebuano Checo Chichewa Chino Tradicional Chino cantonés (tradicional) Chino mandarín (simplificado) Chitonga Chokue Chuvash Cibemba Cingalés Citonga Colombia markan amparamp parlirinakataki Congo Coreano Criollo de las Seychelles Criollo haitiano Criollo mauriciano Croata Danés Efik Eslovaco Esloveno Español Estados Unidos markan amparamp parlirinakataki Estonio Finlandés Francés Georgiano Griego Guaraní Gujarati Gun Hebreo Hiligaynon Hindi Hiri motu Holandés Húngaro Iban Ibo Ilocano Indonesio Inglés Islandés Isoko Italia markan amparamp parlirinakataki Italiano Japonés Japón markan amparamp parlirinakataki Kannada Kaonde Kazajo Kikamba Kikuyu Kiluba Kiniaruanda Kirguís Kiribatiano Kirundi Kisonge Krío Letón Lifu Lituano Luganda Lunda Luo Luvale Macedonio Malayo Malayálam Malgache Mambue-Lungu Maratí Maya Mixe del norte Mizo Mongol Moré México markan amparamp parlirinakataki Ndebele (Zimbabue) Nepalés Noruego Nyaneka Oromo Osético Otetela Pangasinán Panjabí Papiamento (Aruba) Papiamento (Curazao) Persa Polaco Portugués de Brasil Quechua boliviano Quichua de Imbabura Rumano Runyankore Rusia markan amparamp parlirinakataki Ruso Samoano Sango Serbio (Alfabeto cirílico) Serbio (alfabeto latino) Shona Sidama Silozi Sranangtongo Suajili Sueco Swajili (Congo) Tagalo Tai Tamil Tayik Telugu Tetun Dili Tigriña Tivo Tok pisin Tshiluba Tsotsil Tumbuka Turco Turcomano Turcomano Tuvaluano Tártaro Ucraniano Urdu Uzbeko Vietnamita Wallisiano Waray-Waray Wayuunaiki Wolaita Yao Yoruba Zandé Zapoteco (Istmo) Árabe Ñanya\n“Jumanakajj suyapjjapunim, janiw yatipktati kuna horasatejj, jan ukajj kunürutejj jutkani Jaqen Yoqapajja ukjja.” (MAT. 25:13)\nTunka virgen tawaqonakat parlasajja, ¿kunsa Jesusajj yatichañ munäna?\nAlajjpachar sarañataki ajllit cristianonakajja, ¿kunjamsa uka uñachtʼäwirjam sarnaqapjje?\nTunka virgen tawaqonakat uñachtʼäwejja, ¿kunjamsa ‘yaqha uwijanakar’ yanaptʼaraki?\n1, 2. 1) ¿Kunsa Jesusajj qhepa urunakat qhanañchäna? 2) ¿Kunsa aka yatichäwin yatjjataskañäni?\nJESUSAJJA, Olivos qollunwa Pedro, Andrés, Santiago, Juan apostolonakapamp qontʼatäsipkäna, uka cheqatjj Jerusalén markan templopaw uñjasïna. Ukanjja, Jesusajj qhepa urunakan Diosan Reinopan apnaqjjañapäna ukhajj kunanakas pasañapäna uka toqet parlañwa qalltäna. Uka tiemponjja, nayan uttʼayata ‘amuyasiri cheqapa uywataw’ (MT) utjani sasaw Jesusajj säna. Ukhamasti, uka uywataw cristianonakarojj ajay toqet manqʼa horasapar churañapäna (Mat. 24:45-47).\n2 Ukjjarusti, Jesusajj tunka virgen tawaqonakatwa parläna (Mateo 25:1-13 liytʼañataki). Aka yatichäwinjja, uka toqetwa yatjjataskañäni. Ukatsti aka jisktʼanakaruw qhanañcharakiñäni: 1) Tunka virgen tawaqonakat parlasajja, ¿kunsa Jesusajj yatichañ munäna? 2) Uka uñachtʼäwirjamajja, ¿kunjamsa ajllit cristianonakajj sarnaqapjje? Ukham sarnaqasajja, ¿kunsa katoqapjjani? 3) ¿Kunjamsa uka uñachtʼäwejj jichhürunakan yanaptʼistu?\n¿KUNSA JESUSAJJ YATICHAÑ MUNÄNA?\n3. ¿Kunjamsa Bibliat apstʼat qellqatanakasan tunka virgen tawaqonakat nayrajj qhanañchasirïna, ukat kunas jan sum qhanstkäna?\n3 Amuyasiri Cheqapa Uywatajja, Biblian utjki uka yaqhep sarnaqäwinak janiw nayrjam qhanañchjjeti sasaw pasïr yatichäwin yatjjatawaytanjja. Nayrajja, kunatï jutïr urunakan pasañapäkäna uka toqetwa jila partejj qhanañchasirïna. Jichhajja, mä sarnaqäwit kunsa yateqsna ukaw jilpach qhanañchasjje. Amuytʼañatakejj tunka virgen tawaqonakat Jesusajj parlkäna uka toqet parltʼañäni. Nayrajj uka uñachtʼäwit qhanañchkasajja, lamparasa, aceitesa, botellasa kun sañs munaspa uk sapa mayatwa Bibliat apstʼat qellqatanakasan qhanañchasirïna. Ukampis ukham qhanañchasajja, kunatï sapa maynir yanaptʼkistaspa ukajj janiw qhanäkänti. Ukhamajja, Jesusajj tunka virgenanakat parlkäna uka yatichäwit kunsa yateqsna ukat kunjamsa yanaptʼistaspa ukwa jichhajj yatjjataskañäni.\n4. 1) ¿Khitis casarasir waynajja, ukat kunjamatsa uk yattanjja? 2) ¿Khitinakas virgen tawaqonakajja, ukat kunjamatsa uk yattanjja?\n4 ¿Kunsa Jesusajj tunka virgen tawaqonakat parlasajj yatichañ munäna? Uk yatiñatakejj khitinakatsa parläna ukwa nayraqat amuyañasa. Ukhamajja, ¿khitïpachas casarasir waynajja? Jesusawa. ¿Kunjamatsa uk yattanjja? Mä kutejja, casarasir waynäkaspas ukhamwa Jesusajj jupa pachpat säna (Luc. 5:34, 35). ¿Khitinakäpachas virgen tawaqonakajja? ‘Jiskʼa tamawa’, mä arunjja, alajjpachar sarañatak ajllit cristianonakawa. ¿Kunjamatsa uk yattanjja? Mä kutejja, Jesusajj ajllit cristianonakat parlkasajj akham sänwa: ‘Wakichtʼasit suytʼapjjam, lamparanakams qhantayasisa. Kunjamatejj uywatanakajj uywiriparu casarasïwit kuttʼaniñap suytʼapkejja ukhama’ sasa (Luc. 12:32, 35, 36). Uka arunakajja, kunsa tunka virgenanakajj lurapjjañapäna ukwa amtayistu. Jupanakajja, casarasir waynan puriniñapatakejj wakichtʼataw lamparanakas qhantayat suyapjjañapäna. Pablosa, Juan apostolosa, ajllit cristianonakajj virgen tawaqonakäpkaspas ukhamäpjjewa sasaw sapjjarakïna (2 Cor. 11:2; Apo. 14:4). ¿Kunsa taqe ukanakajj amuytʼayistu? Mateo 25:1-13 qellqatan jikjjataski uka uñachtʼäwimpejja, Jesusajj ajllit cristianonakaruw yatichañ munaskäna, ukwa amuytʼayistu.\n5. Jesusajj tunka virgen tawaqonakat parlkäna uka uñachtʼäwejja, ¿kunapachas phoqasi, ukat kunjamatsa uk yattanjja?\n5 Jesusajj tunka virgen tawaqonakat parlkäna uka uñachtʼäwejj ¿kunapachas phoqasi? Aka qhepa urunakanwa phoqasi. Uka sarnaqäwin tukuyapasti, jachʼa tʼaqhesïwi tiemponwa phoqasirakini. ¿Kunjamatsa uk yattanjja? Virgenanakat parlañ tukuyasajja, casarasir waynajj ‘purinjjewa’ sasaw Jesusajj säna (Mat. 25:10). Mateo 24 ukat 25 jaljanakan utjki uka profeciajj kimsaqallq kutiw Jesusan puriniñapata jan ukajj jutañapat parli sasaw Yatiyañataki julio 15, 2013 revistan qhanañchäna. Ukatsti jachʼa tʼaqhesïwi tukuyaru juzgañataki ukat jan walinakar tukjañataki jutkani, ukhaw Jesusajj purinini sasaw uka revistajj sarakïna. Ukatwa tunka virgen tawaqonakat Jesusajj parlkäna ukajj qhepa urunakanwa phoqasi sasin sistanjja. Ukampis uka uñachtʼäwit jilapartejj jachʼa tʼaqhesïwi tiemponwa phoqasini.\n6. Tunka virgen tawaqonakat parlkasajja, ¿kunsa Jesusajj yatichañ munäna?\n6 ¿Kunsa Jesusajj uka sarnaqäwimp yatichañ munäna? Uk yatiñatakejja, kuna toqetsa parlaskäna uk amuytʼañäni. Mateo 24 jaljanjja, Amuyasiri Cheqapa Uywatatwa Jesusajj parläna, jupanakajj mä qawqhanikïpjjewa ukat aka qhepa urunakanwa mayni cristianonakar pʼeqtʼasipkaraki. Jupanakaruw Jesusajj tukuykam aguantapjjañapatak ewjjtʼäna. Cheqas tunka virgen tawaqonakat parlasajja, Jesusajj niya ukhamarakwa yatichañ munäna. Ukampisa, uka uñachtʼäwejj qhepa urunakan aka Oraqen jakapki taqe uka ajllit cristianonakatakïnwa. ¿Kunsa jupanakar yatichañ munäna? Ajay toqet janiw ikjapjjañapäkänti, ukhamat alajjpachar sarañ jan aptʼasiñataki (Mat. 25:13). ¿Kunjamsa ajllitanakajj ukarjam sarnaqapjje? Uk jichhajj yatjjatarakiñäni.\n¿KUNJAMSA AJLLITANAKAJJ UKA YATICHÄWIRJAM SARNAQAPJJE?\n7, 8. 1) ¿Kunatsa amuyasiri virgen tawaqonakajj wakichtʼatäpjjäna? 2) ¿Kunjamsa ajllitanakajj wakichtʼasiwayapjje?\n7 Jesusajj tunka virgen tawaqonakat parlkasajja, phesqanejj ‘pisi amuytʼaninakawa’ sasaw säna. ¿Kunatsa ukham sispachäna? Casarasir waynajj purinkäna ukhajj janiw wakichtʼatäpkänti, ukatwa Jesusajj ukham sasin säna. Ukatsti, mayni phesqa virgenanakajj ‘wali amuyasirïpjjänwa’ sasaw Jesusajj sarakïna. ¿Kunatsa ukham sispachäna? Jupanakajj suma wakichtʼataw wali amuyump suyapjjäna, ukatwa Jesusajj ukham säna. Taqeniw arumajj lamparanakapas qhantayata suyapjjañapäna. Amuytʼasiri virgen tawaqonakajja, aceitjja jilpachwa apasipjjäna. Ukampis pisi amuytʼan virgen tawaqonakajj janiw ukham wakichtʼatäpkänti. Ukhamajja, Jesusajj jutkani uka urutakejja, ¿kunjamsa Diosat jan jitheqtir ajllitanakajj wakichtʼasipjje?\n8 Alajjpachar sarañatak ajllitanakajja, Jehová Diosan munañapa tukuykama lurañatakiw wakichtʼasiwayapjje, ¿kunjamsa? Walja toqenakata. Maya, Jehová Diosar serviñatakejj taqe kunwa jaytapjjañapa, uk yatisajj taqe chuymaw uk lurapjje. Paya, akapachan tukusiñap janis yatipkchejja, Jehová Diosaru Jesusaru munasipjjatap laykuw tukuykam jan jitheqtas loqtañ amtapjje. Kimsa, janiw akapachankir jaqenakjam qollqe chuymäpkiti, janirakiw qʼañu lurañanakansa sarnaqapkiti, ni jupanakan askipaksa thaqhapkiti. Ajllit cristianonakajj amuytʼasir virgen tawaqonakjamäpjjewa, uka virgenanakajj lamparanakapas qhantayataw suyapjjäna. Ajllitanakajj ukham wakichtʼatäpjjarakiwa, casarasir waynajj janis jankʼak purinirjamäkchejja, pacienciampiw suytʼasipki (Fili. 2:15).\n9. 1) ¿Kunsa Jesusajj ajllitanakar ewjjtʼäna? 2) “Niyaw casarasirejj juti” sasin artʼaski uk istʼasajja, ¿kunjamsa ajllitanakajj jaysapjje? (Qhanañchäwip uñjjattʼäta.)\n9 Maysa toqetjja, amuyasiri virgenanakajj wakichtʼasisaw jan qarjtas suyapjjäna. Ukhamasti, ‘tunka virgenanakajj casarasir waynan jan jankʼaki purinitapat ikjapjjänwa’ sasajja, ¿kunatsa Jesusajj sispachäna? Ajllitanakajj jan ikjapjjañapataki, mä arunjja, puriniñap suykas jan akapachamp apayasipjjañapatakiw Jesusajj ukham ewjjtʼäna. Maynejj janis ikjañ amtkchejja, akapachamp apayasispawa, Jesusajj uk sum yatïna. Ukampis Diosar taqe chuyma serviri ajllitanakajja, jan akapachampi apayasiñatakiw chʼamachasipjje. ¿Kunjamsa? Jesusajj tunka virgen tawaqonakat parlkäna uka uñachtʼäwinjja, virgenanakajj akham sasin artʼasirwa istʼapjjäna: “Niyaw casarasirejj juti” sasa. Uk istʼasajj taqpachaniw jaysapjjäna, ukampis phesqanikiw wakichtʼat suyapjjäna (Mat. 25:5, 6; 26:41). Aka qhepa urunakanjja, niya ukhamarakiw Diosar taqe chuyma serviri ajllitanakajj “niyaw casarasirejj juti” sasin istʼasajj jankʼak jaysapjje. ¿Kunjamsa jaysapjje? Jupanakajja, Jesusan niya puriniñampïskatap amuyasaw wakichtʼat suyapjje. * Jesusajj tunka virgenanakat parlañ tukuykäna uka toqet jichhajj amuytʼarakiñäni.\n¿KUNSA VIRGEN TAWAQONAKAJJ KATOQAPJJE?\n10. Amuyasiri ukat jan amuytʼasiri virgen tawaqonakan parlapjjatapatjja, ¿kunsa jisktʼassna?\n10 Jesusajj tunka virgen tawaqonakat parlkäna uka uñachtʼäwinjja, amuyasiri virgenanakajj janiw pisi amuytʼan virgenanakar yanaptʼañ munapkänti (Mateo 25:8, 9 liytʼañataki). Ukajja wal lupʼiyistu, alajjpachar sarañataki ajllitanakajj mayninakar yanaptʼapjjapuniwa. Ukhamajja, ¿Jesusan uñachtʼäwipajj kun sañsa munpacha? Ukatakejj kuna horasas casarasir waynajj purini uk amuytʼañaw wakisi. Kunjamtï uñjaniwayktanjja, Jesusajj juzgañatakisa juchañchañatakisa jachʼa tʼaqhesïwejj tukuykani ukhaw purinini. ¿Jesusajj juzgañataki niya jutañampïkani ukhati virgenanakajj parlapjjpachäni? Ukhamaw amuyasi, uka tiempotakejj Diosat jan jitheqtiri ajllitanakajj qhepïr sello katoqjjapjjaniwa.\n11. 1) ¿Kunas jachʼa tʼaqhesïwi niya qalltkipan pasani? 2) Amuyasiri virgenanakajj jan amuytʼasirinakar ‘aceite alasir sarapjjam’ sasinjja, ¿kun sañsa munasipkäna?\n11 Ukhamajja jachʼa tʼaqhesïwi niya qalltkani uka tiempotakejja, Diosat jan jitheqtiri ajllit cristianonakat aka Oraqenkasipki ukanakajj taqeniw qhepïr sello katoqjjapjjani (Apo. 7:1-4). Ukaw alajjpachar cheqapun sarapjjañapätap uñachtʼayani. Ukampis ajllit cristianonakat khitinakatï jan amuyasipkani ukat jachʼa tʼaqhesïwi janïr qalltkipan Diosat jitheqtapkani ukanakajja, alajjpachar sarañ aptʼasipjjaniwa, janiw qhepïr sello katoqapkaniti. Jupanak lantisti Diosar taqe chuyma servir yaqha cristianonakaruw ajllisjjani. Jachʼa tʼaqhesïwejj qalltkani ukat taqpach kʼari religionanakar tukjat uñjasajja, Diosat jitheqtir ajllitanakajj wal muspharapjjani. Ukhaw Jesusan puriniñapatak jan wakichtʼatäpjjatap amuyasipjjpachäni. Ukapachatï jupanakajj yanap mayipjjani ukhajja, ¿kunas pasani? Tunka virgen tawaqonakat uñachtʼäwiw uk qhanañchi. Uka uñachtʼäwirjamajja, amuyasir virgenanakajj janiw aceite churañ munapkänti, jan ukasti akham sasaw jan amuytʼasir tawaqonakar sapjjäna: “Sarapjjamay kawkhantejj aljkis ukaru, ukatsti alasipjjarakim jumanakataki” sasa. Ukhajj chika arumänwa, janiw khiti aljiris utjkänti. Ukhamajja, ukham sasajj janiw horasäjjeti sañwa munasipkäna.\n12. 1) Qhepïr sello jan katoqkasin Diosat jitheqtir ajllitanakarojja, ¿kunas jachʼa tʼaqhesïwi tiempon pasani? 2) Jan amuytʼasir virgen tawaqonakjamäpkani ukanakarojja, ¿kunas pasani?\n12 Jehová Diosat jan jitheqtir ajllitanakajj jachʼa tʼaqhesïwi tiemponjja, janiw Diosat jitheqtir ajllitanakar yanaptʼañ puedipkaniti, mä arunjja, janiw yanaptʼañatak tiempojj utj-jjaniti. Ukhamajja, ¿kunas Diosat jitheqtir ajllitanakarojj pasani? Jan amuyasir virgen tawaqonakjamarakiw uñjasipjjani. Uka tawaqonakajj aceite alir sarapkäna ukhaw casarasirejj purinjjäna. “Wakichtʼasitä[pkän] uka phesqa tawaqonakasti casarasïwirojj mantjjapjjänwa, ukatsti punkojj jistʼantasjjarakïnwa.” Kunapachatï Jesusajj jachʼa tʼaqhesïwi tukuyar purinkani ukhaw ajllitanakarojj alajjpachan tantachthapjjani (Mat. 24:31; 25:10; Juan 14:1-3; 1 Tes. 4:17). Ukampis Diosat jitheqtirinakarojj janiw katoqkaniti. Inas jupanakajj jan amuytʼasir virgen tawaqonakjam sapjjarakchini: “¡Tata, Tata, jistʼarapjjetaya!” sasa. Ukatsti kunjamtï Diosat jitheqtir jaqenakar siskani ukhamarakwa Jesusajj jupanakar sani: “Qhanakwa sapjjsma, janiw jumanakarojj uñtʼapksmati” sasa (Mat. 7:21-23; 25:11, 12).\n13. 1) Jesusajj janiw walja ajllitanakan Diosat jitheqtapjjañapat parlkänti, ¿kunjamatsa uk yattanjja? 2) ¿Kunatsa Jesusajj ajllitanakar confiyänwa sasajj sissna? (12 janankir dibujo uñjjattʼam.)\n13 ¿Walja ajllitanakaw Diosat jitheqtapjjani ukat jupanak lantejj yaqhanakaruw ajllisini sañti Jesusajj munpachäna? Janiwa. Uk yatiñatakejja, Mateo 24 qellqatat amuytʼañäni. Jesusajj Amuyasiri Cheqapa Uywatar ‘janiw jan wali esclavor’ tukuñamäkiti sasin siskäna ukhajja, janiw ukhamapunis pasañapäkaspa ukham sañ munkänti, jan ukasti amuyasiñapatakiw ewjjtʼaskäna. Tunka virgen tawaqonakat parlkasajja, Jesusajj niya ukhamarakiw ajllit cristianonakarojj amuyasipjjañapatak ewjjtʼaskäna. Kunjamtï uñjawayktanjja, phesqa virgen tawaqonakajj amuytʼasis sarnaqañwa amtapjjäna, mayni phesqa tawaqonakasti, jan amuytʼasis sarnaqañwa amtapjjarakïna. Ajllit cristianonakajja, ukhamarakiw sapa maynejj Diosatakjamati sarnaqapjjani janicha uk amtapjjañapa. Apóstol Pablojj niya ukhamarakwa ajllit cristianonakarojj ewjjtʼäna (Hebreos 6:4-9 liytʼañataki; Deuteronomio 30:19 tʼaqa uñjjattʼarakïta). Pablojj qhana arunakampis jilanakapar ewjjtʼkchïnjja, qhepakamaw aguantapjjani sasaw confiyäna. Jesusajj tunka virgen tawaqonakat parlasin ajllitanakar ewjjtʼasajja, jupanakar confiyatapwa uñachtʼayarakïna. Cheqas Diosat jan jitheqtasa servipjjañapsa, alajjpachan wiñay jakañ katoqapjjañapsa Jesusajj yatiwa.\n¿KUNJAMSA ‘YAQHA UWIJANAKAR’ YANAPTʼI?\n14. Jesusajj tunka virgen tawaqonakat parlkäna uka uñachtʼäwejja, ¿kunatsa ‘yaqha uwijanakar’ yanaptʼarakispa?\n14 Jesusajj tunka virgen tawaqonakat parlkäna uka uñachtʼäwitjja, ¿kunsa yateqsna? Jan qarjtas wakichtʼat suyañasawa, ukwa yateqtanjja. Uka uñachtʼäwejj ajllit cristianonakatakïkchisa, ‘yaqha uwijanakajj’ yateqapjjarakispawa (Juan 10:16). ¿Kunatsa ukham sistanjja? Jesusajj akham sänwa: “Jumanakar sapksma ukjja, taqeniruw sarakta, amuyasipjjapunim” sasa (Mar. 13:37). Jesusajja, taqe cristianonakajj wakichtʼata jan qarjtas suyapjjaspa ukwa muni. Ajllitanakat yateqasisajja, jan qarjtasaw cristianonakajj Diosan Reinopat yatiyapjjañapa. Amtañäni, jan amuytʼasiri virgen tawaqonakajja, amuyasiri tawaqonakaruw ‘aceite churapjjeta’ sasin sapjjäna. Janipun jupanakjamäñäniti. Janiw khitis jiwas lantejj Diosar loqtkaspati, ni jiwas lantis wakichtʼat suykarakispati. Jiwasakiw uk lursna. Jesusajj niyaw taqeniru juzgañatak jutani, ukansti sapa mayniw cuenta churañäni. Ukhamasti, wakichtʼat suyañataki chʼamachasipjjañäni.\nJanipuni jan amuytʼasir tawaqonakjamäñäniti, janiw khitis jiwas lantejj Diosar taqe chuyma loqtkaspati ni jiwas lantis wakichtʼat suykarakispati\n15. Jesusan casarasïwipajja, ¿kunatsa taqe cristianonakar kusisiyistu?\n15 Jesusajj virgen tawaqonakat parlasinjja, mä casarasïwitwa parlarakïna, uka toqet amuytʼasajj taqeniw kusistanjja. Armagedón chʼajjwäwejj tukuyjjani ukhajja, ajllitanakajj alajjpachanwa Criston noviapar tukupjjani (Apo. 19:7-9). Aka Oraqen jakirinakas walja bendicionanakwa katoqapjjarakini. ¿Kunatsa ukham sistanjja? Uka casarasïwi utjatapatwa mä suma gobiernojj aka Oraqjjaru apnaqjjani. Ukhamajja, alajjpachar sarañataki ajllitästansa janisa, jan qarjtas wakichtʼata suyapjjañäni. Ukhamatwa jutïrinjja, Diosan bendicionap katoqasajj kusisita jakasiñäni.\n^ tʼaqa 9 Virgenanakat parlki uka yatichäwirjamajja, “niyaw casarasirejj juti” (6 jiskʼa tʼaqa) sasin artʼaski ukhat casarasir waynajj purinki (10 jiskʼa tʼaqa) ukhakamajja, tiempow pasäna. Qhepa urunakajj qalltkäna ukhat jichhakamajja, ajllit cristianonakajj jan ikjasaw suyapjje. Jesusajj Diosan Reinopan Reyjam apnaqjjatapsa amuyapjjarakiwa. Ukampis jutañapkamaw suyapjjañapa.


Bible in one year - Aymara Bible 1997 - September 29\n1. Jach'a kota tokenquir marcanaca, ist'apjjeta, jayanquir marcanaca, wal wal ist'apjjeta: Janïra nayajj nascta ucqhatpachaw Tatitojj nayar jawsitu, sutejjsti arsuraquiwa cunapachatejj nayajj taycajjan puracapancascäyät ucqhatpacha.\n2. Lajjrajjsti mä ari espadäcaspas uqhamwa tucuyaraqui, amparapampiraquiw imantasitu, mä ari flechjamwa tucuyaraquitu, flecha imasiñaparuraquiw imasjjetu.\n3. Saraquituwa: “Israel, jumajj nayan sirvirejjätawa, juma tokwa uñacht'ayaraquëjja nayan jach'a cancañajj-jja” sasa.\n4. Nayasti sascaraquiyätwa: “Inamayaw ch'am tucta, ch'amanacajjsa jan cuna yäniquiraquiw inamayataqui tucjasta. Chekpachansa take cunajjas Tatitun amparapanquiwa, Catokañajjasa Diosan jach'a ch'amapanquiwa” sasa.\n5. Tatitu Diosajj nayrakatansti wali jach'añchañ catokaractjja, jupaw nayan ch'amañchirejjajja. Tatitusti taycajjan puracapatpach nayar sayt'ayitu, jupan sirviripäñajjataqui, Jacobon marcapa Israelajj cuttanjjañapataqui, ucatsti juparu maqhatjjañapataqui. Jawsquitu uca Tatitojj aqham siwa:\n6. “Janiw Jacobon marcanacap sayt'ayañataquic sirvirejjäctati. Ni Israelat jilt'irinacaruquisa cuttayancätati; jan ucasti nayaw jumarojj marcanacan khanapa tucuyäma, uqhamat khespiyasiñajj aca oraket wali jaya tokenaccama apañamataqui, ucataquiw jumajj sirvirejjätajja.”\n7. Khespiyiri Tatitusti, Israelan Kollan Diosapajja, k'ala jisc'achjat marcaru: cawquirïrutejj yakha marcanacar uñisqui, cawquïritejj khoru jakenacan esclavopäcän ucarojj siwa: “Cunapachatejj reyinacasa, jilïrinacas uñjapjjätam ucapachajja, sartasipjjaniwa juma nayrakatan alt'asipjjani, naya Tatitu, Israelan Kollan Diosapaw jumarojj ajllissma, arsutanacajjsti phokharactwa” sasa.\n8. Tatitojj siwa: “Qhuyapayasiñajj uñacht'ayañ horasajj puriniwa, ucat saracsmawa, khespiyasiñ urojj puriniwa, nayasti yanaparacsmawa. Nayaw jumarojj arjjatsma, juma laycu arust'äwinacajj aca marcampi lurañataqui, aca marca wasitat sayt'ayjjañajjataqui, uca tucjat orakenaca wasitat catusjjapjjañapataqui,\n9. catuntanacaru sañataqui: ‘Jichhajj sarjjapjjam’ sasa, ch'amacanquirinacarusti: ‘Khanar mistjjapjjam’ sañataqui. Take thaqui chekanacansti walja pasto jicjjatapjjäta, cawqui wasara chekanacansa uywanacamataquejj pastjja jicjjatapjjaquïtawa.\n10. “Janiw mank'at awtjayascjjapjjaniti, umatsa pharjayascjjapjjaniti, janiraquiw lupisa, junt'usa khatintcjjaniti, nayaw munta ucat jupanacar irparacta, jalquiri uma thiyanacaruw anaquiraquï.\n11. Kollu tokenacansti mä thaqui jist'ararapiraquï, thaquinacsti qhusqhacharaquïwa.\n12. “¡Uñtapjjam! Jayat jutapjje, Mayninacajj amstata, mayninacasti inti jalanta toketraqui, mayninacasti Asuán sisqui ucsa toketraqui jutapjje.\n13. ¡Alajjpacha, cusisiñat art'asim! ¡Orake, walpun cusisiraquim! ¡Kollunaca, cusisiñatsti wal arnakasipjjam! Tatitun marcaparu chuymachatap laycu, llaquisiñ horasapansti Tatitojj marcapatjja qhuyapt'ayasiwa.”\n14. Sión marcasti sänwa: “Tatitojj apanucjjetuwa, Diosajjajj nayatjj armasjjetuwa” sasa.\n15. Ucampis: “¿Mä taycajj wawanacaparojj armasiti, munasiñaps janiraquich churqui? Inas uca taycajj armaschispa, ucampis nayajj janipuniw armascäti.\n16. Nayajj amparajjan kellkt'atpuni irpsma, perkanacamatsti amtasipuntwa.\n17. Perkanacam sayt'ayirinacasti mäquiw perktapjje, qhitinacatejj t'unjapcäyätam ucanacat sipansa; jumar tucjirinacasti sarjjapjjaraquiwa.\n18. Sartasim ucatsti take toke uñatatasiraquim, uñtam cunjämsa takeni tantachasipjje, ucatsti juman ucar cuttanipjjaraqui. “Naya, Tatituw jacañajj laycu juramento lurta, take jupanacasti jumataquejj mä suma korir uñtatäniwa, mä casarasiri tawakon c'achachanacapjama.\n19. Marcamajj k'ala aynacht'atänwa, tucjata, khella tucuyataraqui; ucampis jichhajj orakemajj take jakenacamataquejj pisïniwa. Jumar tucjirinacasti jayancjjewa.\n20. Cawquïri wawanacamatejj chhaktatjamäcän ucanacasti jinchu jac'at parljjayapjjaraquïtam: ‘Aca marcajj nanacataquejj sinti jisc'awa; mä chek churapjjeta nanacan jacasipjjañanacajjataqui’ sasa.\n21. Jumasti chuymamanjja saraquïtawa: ‘¿Qhitis aca wawanacsti churitu? Janiw nayajj wawanacanïcayätti, janiw wawanïñs yatcayätti; nayajj jayaru apanucutäyätwa, jayarst'ayataraqui; ¿qhitirac jupanacar uywpachänsti? Sapacwa nayarojj apanucuwayapjjetänjja, ¿cawquitrac jutapjjpachasti?’ ” sasa.\n22. Tatitusti siwa: “Marcanacaruw arsüwejj churä, marcanacarusti mä chimpu churaraquï, wawanacamaru ichunjjapjjañapataqui, imill wawanacarusti callachipjjaru apanjjapjjañapataqui.\n23. Reyinacaw jumanacar uñt'asir awquinacamäni, reyinacan phuchanacapasti wawa uywirinacamaraqui. Jupanacasti juma nayrakatan orakcama alt'asipjjani, cayunacaman lak'anacapsa jallk'apjjaraquïtamwa. Ucapachaw jumajj nayan Tatitütajja yatïta, qhitinacatejj nayar iyawsapqui ucanacasti janiw c'arintata uñjasipquiti.”\n24. ¿Mä ch'amani jakerojj aparatäspati cuntejj jupajj guerran aparanqui ucjja? ¿Jan ucajj mä presojj jaltaspacha jupar uñjiri khoru jaketjja?\n25. Tatitusti uqhamäspaw siwa: “Ch'amani jakerojj aparapjjaniwa cuntejj guerran aparanqui ucjja, khoru jakerusti cuntejj jicjjatasqui ucjja apakapjjaraquiniwa. Naya quipcaw jumampi ch'ajjwqui uca jakempejj catjasëjja; naya quipcaraquiw wawanacamarus khespiyäjja.\n26. Jumar t'akhesiyirinacarusti pachpa janchip mank'asiyä, wilapampisti vinompjamaraquiw macharapjjani. Uqhamatwa take jakenacajj yatipjjani naya Tatitojj juman khespiyirimätajja, nayätwa Jacobon ch'amanipajja, khespiyirimasa.”\n1. Tatitojj siwa: “¡Jan amuyapjjamti nayan Israelaru qhitanucutajj-jja, jupasti taycamawa, cunjämtejj mä jakejj warmiparojj apanucqui uqhama, jan ucajj nayan jumanacar esclavot aljatajjsa, qhitimpisa manunïtajj laycu! Jumanacajj aljatäpjjayätawa, jucha lurapjjatam laycu; jumanacan taycama Israelasti apanucutaraquïnwa, jumanacajj nayatac sayt'asipjjatam laycu.\n2. ¿Cunatsa nayajj jutcta ucapachajj jan qhitirus jicjjatctjja? ¿Cunatsa jawsatajjarojj jan qhitis jaysquitojja? ¿Janit jumanacasti nayan khespiyañajjsti iyawsapcta? ¿Janit amuyctasti nayajj ch'amanïtajja jumanacar khespiyañataquejja? Nayataquejj janiw cunäquis mä aru arsuñajja, uqhamat kotar wañt'ayañataqui, uqhamaraqui jawiranacasa ch'usa wasarar tucupjjañapataqui, uqhamat chawllanacajj umatjam jiwarapjjañapataqui, umatjamasa ñusantapjjañapataquiraqui.\n3. Nayaw alajjpacharojj lutot isthapiyta, llaquisiñ isimpiw isthapiyaracta.”\n4. Tatitojj yatichituwa karitanacaru suma arunacampi chuymachañajjataqui. Sapa khantatiw nayarojj sum kont'ayitu, uqhamat suma ist'añajjataqui.\n5. Tatituw nayarojj amuyt'a churaraquitu, nayasti janiw ch'urqhisctti, janiraquiw maysarus uñtcaractti.\n6. Jiqhanejj churta nayar jawk'añapataqui, sunqhanacajjsa jiq'irayasiractwa. Qhitinacatejj nayar jisc'achapjjetäna, uqhamaraqui thuscatapjjetäna ucanacatsa janiw maysaru uñtcaractti.\n7. Tatituw nayarojj yanapasquitu, ucatwa jaken jan wali arunacapajj jan chuyma ust'ayquituti, ucatracwa nayajj mä karkar uñtata suma sayt'astjja, yatiractwa nayajj janiw cuna p'enksa pascäti.\n8. Jac'ajjancasquiw nayar arjjatirejjajja. ¿Qhiticha naya toke cun saña muni? ¡Jinay takeni sarapjjañäni juezan nayrakataparu! ¿Qhiticha cun naya toke juchañchasa arsuñ muni? ¡Jutpan ucatsti saraquitpan!\n9. Tatituw nayarojj yanapasquitu; ¿qhitirac juchañchitaspa? Take uñisirinacajjas chhaktjjapjjaniwa, cunjämtejj qharojj mä isi tucjquejj uqhama.\n10. Jumanaca qhitinacatejj Tatitur jach'achapjjta ucanacajja, sirviripan arunacapsa ist'apjjaracta, inas ch'amacan sarnakapjjsta, jan mä jisc'a khanani, Tatitur take chuyma iyawsapjjam, Diosamaruraqui jaysapjjam.\n11. Ucampisa take qhitinacatejj nina aktayapqui, uqhamaraqui nina mich'inacsa waquichapcaraqui ucanacajj, pachpa jupanacan waquichat ninaruw jalt'apjjani, cawquïri flechanactejj jumanacpacha waquichapcta ucanacaru. Pachpa Tatituw aca mutuyäwi jupanacarojj apayanini, pachpa mutuyäwi taypin liwinucutaw liwisipjjaraquini.\n1. ¡Tatitojj jach'añchatäpan! Tatitur ajjsartir jakejj cusisiñaniwa, arsutanacapar munasir jakejj cusisiñaniwa.\n2. Asqui jaken allchhinacapajj acapachan kollanäpjjaniwa, sarakerinacapasti oraken munañanïpjjaniwa.\n3. Walja yänacaw utapan utjani, jaker qhuyapt'ayañapasti jan tucusquirïniwa.\n4. Qhuyapayasiñan asqui jakejj, ch'amacan khantir khanjamaw c'ajti.\n13. Jayra jakejj jan irnakañ munasinjja, cunaymanampiw tuwakasi, aqham sasa: “Callenjja mä leonaw utji, nayarojj mank'antitaspawa” sasa.\n14. Cunjämatï mä puncojj bisagrapana ucsar acsar onjjtasquejja, uqhamawa jayra jakejj iquiñapana maysar maysar korumquiptasqui.\n15. Jayra jakejj amparapamp plator lokantcasinsa, jayrasiwa lacapar mank'a apcatasiñjja.\n1. Naya Pablo, Diosan munañapatwa Jesucriston apostolopätjja. Aca cartjja kellkanipjjsmawa Efeso marcan Diosanquirinacaru, Cristo Jesusar iyawsapcta ucanacaru.\n2. Jumanacasti Dios Awquisan uqhamaraqui Tatit Jesucristosan bendicionapa, samarañapa catokapjjam.\n3. Yupaychañäni Diosaru, Tatit Jesucristosan Awquiparu, Cristompi mayachasitas laycuwa jupajj bendiciwayistu take casta ajayun bendicionanacampi alajjpachanacana.\n4. Diosajj Cristotaquiw ajllisistu janïra aca orakejj utjcän ucqhatpacha, k'omachata, jan cuna juchani jupan nayrakatapancañasataqui.\n5. Munasiñapatwa jupajj nayratpach ajllisiwayistu, Jesucristo toke wawanacapat catokatäñasataqui, cunjämäquitejj munañapajj uqhamarjama.\n6. Ucatpï Diosarojj yupaychapuntanjja muspharcañ qhuyapayasiñapata, uca pachpa qhuyapayasiñapampiw bendicistu munat Yokapampi mayaquïtas laycu.\n7. Diosajj jach'a munasiñapatwa Yokapan jiwäwipa toke khespiyistu, juchanacassa perdonasaraqui.\n8. Diosajj jach'a munasiñapwa uñacht'ayistu, take yatiñ cancaña uqhamaraqui amuyt'a churasina.\n9. Uqhamaraquiw uñt'ayistu jan amuyt'cañ amtäwipjja, ucasti cuntejj jupajj munañaparjam amtqui ucawa.\n10. Aca amtäwirjamawa phokhasini cunapachatejj uca urojj purcani ucqhajja. Diosasti mayachthapiniwa take cunsa, alajjpachanquirinacsa aca orakenquirinacsa, Criston munañapancañapataqui.\n11. Cristompïtas laycuwa Diosajj nayratpacha ajlliwayistu, cuntejj jupajj jiwasanacar churañapäcän uc catokañasataqui. Take acanacasti Diosan amtäwiparjamawa, cawquïritejj take cuns lurqui cunatejj jupataquejj asquïqui uqhamarjama.\n12. Ucjj luriwa jiwasanacajj Cristoru nayrakat iyawsapjjtan ucanacajj Diosatac jacañasataqui, jach'a ch'amanïtapat jupar yupaychañasataqui.\n13. Cunapachatejj jumanacajj Tatitun khespiyasiñ arunacap ist'apjjta ucqhajja, Cristorojj iyawsapjjtawa, juparuw mayachasjjapjjaractajja uqhamarac Diosanquirinacjamajj Kollan Ajayumpi sellatäjjapjjaractawa cawquïrtejj jupajj qhitaniñatac arsuwaycäna ucampi.\n14. Kollan Ajayuwa jiwasanacan arjjatirisajja cawquïr wajjt'asïwtejj Diosajj churquistani uc catokañasataquejja. Ucsti catokañäniwa cunapachatejj jupanquirinacan khespiyasiñapajj phokhatäjjani ucqha, jupajj jach'a Diosätap laycu yupaychatäñapataqui.\n15. Tatit Jesusaru iyawsañamajj utjatap ist'asina, uqhamarac Diosanquirinacataqui munasiñanacamajj utjatapa ist'asinjja,\n16. nayajj oracionanacajjanjja jumanacat amtasisinjja yuspagarapuntwa.\n17. Tatit Jesucristosan jach'a Dios Awquiparuw mayta ajayun yatiñ cancañ jumanacaru churañapataqui Diosan uñacht'äwip sum amuyapjjañamataqui, uqhamarac sum uñt'apjjañamataqui.\n18. Diosarojj maytwa jumanacar amuyt'ayañapataqui, cawquïri suyt'äwitaquitejj jawsquistu uc yatipjjañamataqui, cunja muspharcaña jach'a herenciatejj Diosajj churqui jupanquirinacaru uc yatipjjañamataquiraqui,\n19. uqhamaraqui cunja jach'asa jan tucusquiriraquisa ch'amapajja, cawquïritejj lurqui jiwas iyawsirinacjjana. Aca muspharcañ ch'ama Diosajj uñacht'aycäna,\n20. cunapachatejj jiwatanac taypit Cristoru jactayqui ucawa, ucatsti alajjpachanjja jupan cupëjjaparuw kont'ayasi,\n21. take munañaninacjjaru utt'ayasa, marca apnakerinacjjaru, autoridadanacjjaru, ch'amaninacjjaru, cunatejj utji jichhürunacansa, khepa urunacansa utjcani ucanacjjarusa.\n22. Take cunsa Criston munañaparuw uchawayi, uqhamaraqui iglesian p'ekëñapataquejj Cristo pachparuraquiw uchawayi.\n23. Uqhamajj iglesiajj pachpa Criston cuerpopawa, Cristojj take cunawa, Cristojj take cunwa phokt'araqui.


Números 4 - Holy Bible [Aymara Bible 1997] - (Núm 4)\nTatitojj Moisesampiru, Aaronampirojj sänwa:\n“Mä censo aptam jach'a familiatjama, jisc'a familiatjama, cawquïr levitanacatejj Coat chachan wawanacapäqui ucanacata,\nquimsa tunca maranita, pheska tunca marancama, ucatsti Tatitumpi Jiquisiñ Carpan lurañanacataquis waliraquïpjjpan.\n“Coat chachan wawanacapan lurañanacapajj wali kollanawa ucanacasti acanacawa:\nCunapachatejj takpach marcajj sarjjaruña munani ucqhajj Aaronampi wawanacapampejj kollan velonaca apakapjjani puncu mantañata, ucatsti Arust'äwi Arcaruw ucampi janjjatapjjani,\nuca patarusti suma lip'ichinacampiw janjjatapjjaraquini, ucjjarusti sapa morado telampiw janjjatapjjaraquini, ucatwa lawanacampi apañatac uchapjjaraquini.\nTake uca patjjaruraquiw mä wila tela janjjatapjjani, ucatsti suma lip'ichinacampiw imantapjjani, ucatwa lawanacampi apañatac uchapjjani.\nUcatsti mä morado tela aptasinjja candeleroruw ucampi imantapjjani, uqhamarac lamparanaca, tenazanaca, platillonaca, take vasonaca, cawquïrinacatejj aceitetaqui apnakasqui ucanaca.\nTake ucanacwa llawuntapjjäta suma lip'ichinacampi imantasa, ucatsti lawanacwa apañataqui uchapjjäta.\n“Korit lurat altarjjarusti mä morado telampiw janjjatapjjaraquini suma lip'ichinacampi imantasina, uqhamarac ucanacjja mä lawanacjjaruw apapjjäta.\nUcjjarusti apthapipjjätaw cawquïri yänacatejj kollan chekan apnakatäcäna take ucanaca, ucatsti mä morado telaruw take ucanac uchapjjäta, mä suma lip'ichinacar llawuntasaraqui, uqhamarac ucanacjja mä lawanacjjaruw apapjjäta.\nUqhamaraquiw altaran liq'inacapsa, khellanacapsa k'omachapjjäta, ucatsti mä suma wila telampiw imantapjjäta.\nUca patjjarusti take cunanacatejj altaran sirviñatac apnakasqui ucanacwa uchapjjaraquïta: braseronaca, tenedoranaca, palanaca, jach'a jarranaca, take cunanacatejj altaran apnakasqui ucanaca. Take acanacaruw patjjat suma lip'ichinacampi imantapjjäta.\nCunapachatejj Aaronampi wawanacapampejj take kollana k'oma yänac llawthapiñ kalltapjjani, sarañataquisa niya janc'aquïpjjaraquini ucapachasti Coat chachan wawanacapaw jutapjjani take ucanac apañataqui; ucampis janiw amparanacapampi llamct'apcaniti cunatejj kollanäqui ucjja, jan jupanacan jiwañanacapataqui. Take acanacwa apapjjañapa Tatitumpi Jiquisiñ Carpatjja, Coat chachan wawanacapajja.\nEleazar sat Aarón chachan wawapajj lamparanacan aceitepa, k'apquir incienso, juyra churat ofrendanaca, Diosaru churañ aceite imañaparaquiwa. Uqhamaraquiw kollan lugar uñjañapa, take cunanacatejj ucan utjqui ucanacsa, uqhamaraqui take kollan yänacatejj utjqui ucanacsa.”\nTatitusti Moisesampiru, Aaronampirojj sänwa:\n“Jan jumanacajj munapjjamti Coat chachan familianacapan levitanac taypit chhakhañapjja.\nJan jupanacan jiwañampi mutuyatäpjjañapataqui kollan yänac llamct'apjjatap laycu, ucatsipansa acanacaw lurañanacapajja: Aaronampi wawanacapampiw sapjjani, sapa mayniru cunanactejj lurapjjañapäqui, uqhamarac cunanacatejj apascani ucanacsa.\nUqhamatwa jupanacajj jan mantapcaniti cunatejj kollanäqui ucanac uñjirejja, ucatsti janiraquiw jiwapcanisa.”\n“Uqhamarac Gersón chachan wawanacaparojj jacthapim jach'a familiatjama, jisc'a familiatjama.\nQuimsa tunca maranita, pheska tunca marancama, ucanacasti Tatitumpi Jiquisiñ Carpan lurañanacataquis walïpjjaracpan.\n“Gersón chachan wawanacapan lurañanacapajj acanacawa:\nJupanacasti kollan chekan cortinapwa apapjjani, Jiquisiñ Carpäquis uca, suma lip'ichimpi patjjar janjjatatäquis uca, cawquïri cortinatï Jiquisiñ Carpa mantañancqui uca,\nuqhamaraqui pation cortinanacapa, cawquïri cortinatejj patior mantañancqui uca, altararu muyuntqui uca, uqhamarac cuerdanacapa, take cunanacatejj loktañataquïqui uqhamaraqui lurañanacataquis waquisqui ucanaca.\nAaronampi, wawanacapampiraquiw, cuntejj Gersón chachan wawanacapajj lurapcani ucanacjja uñjapjjani, uqhamarac cuntejj apapcani ucanacsa. Jumanacaw jupanacar yatichapjjäta cunatejj lurañapäqui ucanacsa.\nTake acanacwa lurapjjani Gersón chachan wawanacapajja, Diosampi Jiquisiñ Carpanjja, Itamar sat Aarón chachan wawanacapan yatichataraqui.\n“Merari chachan wawanacaparusti uca quipcaraqui censor jacthapim, jach'a familiatjama, jisc'a familiatjama.\nTakeniruraqui sutinacap kellkantam quimsa tunca maranit pheska tunca marancama, uqhamarac Tatitumpi Jiquisiñ Carpan lurañanacataquis walïpjjaracpan.\nJupanacan lurañanacapasti Tatitumpi Jiquisiñ Carpanjja acanacawa: Santuarion tablanacapa, mä thiyat mä thiycama sarquis uca lawanaca, postenaca, poste utt'ayañanaca.\nUqhamaraqui pation postenacapa, cawquïri lawanacatejj santuarior muyuntqui ucanaca, utt'ayaña lawanacampi, ch'acurunaca, cuerdanaca, take cunanacatejj luräwinaca munasqui ucanaca. Jumaw sapa mayniru cunatejj apañapäqui ucanac saraquïta.\nTake acanacwa Merari chachan wawanacapan jach'a familianacapajj lurapjjani, ucanacsti Itamar sat Aarón sacerdoten wawapan sarayataraquiw lurapjjani.”\nMoisesampi, Aaronampi, Israel marcan jilïri jakenacapampisti censo aptapjjäna jach'a familiatjama, jisc'a familiatjama, take Coat chachan wawanacapatjja,\ncawquïrinacatejj quimsa tunca maranïcän, pheska tunca marancama, uqhamarac cawquïrinacatejj Tatitumpi Jiquisiñ Carpan lurañanacataquis walïpcaraquïna ucanaca.\nTake sutinacap kellkantat jakenacasti takpachanejj pä waranka pakallko pataca pheska tuncani jakenacäpjjänwa.\nTakpachajj acanacänwa Coat chachan wawanacapajja, cawquïri jakenacatejj Jiquisiñ Carpan lurañanacataquis walïpcaraquïna ucanacajja. Take acanacarusti Moisesampi Aaronampiw jacthapipjjäna, Tatitojj Moisesaru arscatayna uqhamarjama.\nGersón chachan wawanacapajja, jach'a familiatjama, jisc'a familiatjamajja,\ncawquïrinacatejj quimsa tunca maranit pheska tunca maranïpjjän, uqhamarac Tatitumpi Jiquisiñ Carpan lurañanacataquis walipcaraquïna,\nucanacasti pä waranka sojjta pataca quimsa tuncani jakenacänwa.\nTake acanacaw jacthapitäpjjäna Gersón chachan wawanacapajja, cawquïri jakenacatï Tatitumpi Jiquisiñ Carpan lurañanacataquis walïpcaraquïna ucanacajja, cunjämtï Moisesampi Aaronampejj censo aptapjjäna, Tatitun arsutaparjama.\nMerari chachan wawanacapajja, jach'a familiatjama, jisc'a familiatjama,\ncawquïrinacatï quimsa tunca maranit pheska tunca marancamäpjjäna, uqhamarac Jiquisiñ Carpan lurañanacataquis walïpjjaraquïna,\nucanacasti quimsa waranka pä patacani jakenacänwa.\nTake acanacaw jacthapitäna Merari chachan wawanacapatjja, cawquïrinacatï Jiquisiñ Carpan lurañanacataquis walïpjjaraquïna ucanacajja, cunjämatï Moisesampi, Aaronampejja jacthapipcäna ucarjama, cunjämatejj Tatitojj Moisesar arscatayna uqhama.\nMoisesampi, Aaronampina take levitanacata, Israelan jilïri jakenacapampi jach'a familiatjama, jisc'a familiatjamajja,\ncawquïrinacatï quimsa tunca maranit pheska tunca maranïpjjäna, uqhamarac Tatitumpi Jiquisiñ Carpan lurañanacataquis walïpjjaraqui,\nucanacajj quimsakallko waranka pheska pataca quimsakallko tuncani jakenacänwa.\nAca censojj lurasïnwa cunjämtejj Tatitojj Moisesaru arscatayna uqhamarjama, ucatsti sapakat mayniruraquiw satänjja, cunatejj lurañapäcäna, cunatejj apañapäcäna ucanacjja, cunjamtï Tatitojj Moisesaru arscatayna uqhama.


Global Voices Aymarata » Radioteca – Inak waraqañataki · Global Voices Aymarata » Print\nJaqukipäw uñt'ayata/apkatata 20 Mara t'aqa phaxsi 2013 20:20 GMT 1\t · Qillqiri Eddie Avila (es) ukan jaqukipiri\tAdriana Gutiérrez, Victoria Tinta Quispe\nCategoria-naka: Citizen Media, Tecnología, Rising Voices\nAka qhipa suxta maranx portal de audio Radioteca  ukax taqiniruw punkup jist’ari, ukapachaparakiw estaciones de radio local, podcasters aficionados ukat organizaciones comunitarias ukanakatakis punkup jist’ari, jupanakax yatiyäw waruqatanakapx jan chaninikw apakat’apxaspa. Radioteca ukax askiwa yatiyäwinak uñt’ayasax uka kipkarakiw yaqhanakan kuna amuyunakaps katuqi.\nTaqi ukax mä licencia Attribution-ShareAlike 3.0 Unported  de Creative Commons, ukarjamañapawa, ukax taqi ukar mant’irinakax uka atrivocion ukanisp ukjakiw apanaqapxaspa.\nJichasti , niya 6.300 usuarios registrados ukjamaw utxi, jupanakax Plataforma uksarux 20.000 jila piezas de audio ukjwa apkat’awayapxi (subido). Uka sitio, uksanx yatiyäwinakax categorías ukarjam uñjasi, derechos humanos , género ukat sexualidad , salud  ukatx cultura  ukat juk’ampinaka . Akanx servicio público uksanakatpach yatiyäwinkax uñjasi. Uka apnaqirinakax mä sapa clip de audio 80MB de tamaño ukjwa phuqt’ayapxañapa (cargar), ukampirus janiw mä límite ukax audios contribuidos ukatak utjkiti. Ukampirusa, plataforma ukax capacitación  ukampis yanapt’arakiw transmisión radial uka lurañataki.\nKunapachati usuarios jupanakax registrado ukjamaxapxan ukhaxa, página de perfil ukarux mantañ atxiwa. Radioteca ukax un servicio opcional de transmisión paga  ukjamas katuqarakispawa, ukjamarakiw estaciones de radio ukankar yanapt’aspa.\nUka sitio ukax Radialistas – Apasionadas ukat Apasionados  ukatx Código Sur  uka tamachäwinakat (organización) apnaqatawa ( administrado), ukax Quito, Ecuador uksanw jikxat’asi. Taqi ukax español arunkiwa, ukat jilpach apnaqirinakax (usuarios) Latinoamérica ukat España uksanakatawa, uka sitio ukax uraqpachan taqpach markachirinakatakiwa.\nURL to article: https://aym.globalvoices.org/2013/06/5933\n Attribution-ShareAlike 3.0 Unported: http://creativecommons.org/licenses/by-sa/3.0/deed.es\n derechos humanos: http://radioteca.net/category/derechos-humanos/\n género ukat sexualidad: http://radioteca.net/category/genero-y-sexualidad/\n un servicio opcional de transmisión paga: http://radioteca.net/servicios-web-streaming\n Radialistas – Apasionadas ukat Apasionados: http://www.radialistas.net/\n Código Sur: http://www.codigosur.org/


Chilinx La Tercera yatiyirinakax Jilïr Irpirin phuchhapxat yatiyatax k'aripinïskiwa sawiyapxiwa sasaw mama Lópezax arsuwiyi\nGisela López, Yatiyir Kanana (Llikat apsuta)\nChilinx, La Tercera yatiyirinakax Jilïr Irpirin Evaliz phuchhapxatx “k’arisisipkapintwa” sasaw sawiyapxi, nayaw mä qillqat chiqpach arsupxañapatak apaytha ukat ukham qhananchapxi, sasaw mama Gisela Lópezax arsuwiyi, jupax Yatiyir Kamanarakiwa.\nJichhakiw uka yatiyirinakax “Evo Moralesan phuchhapax arxatirïxiwa”, sasin yatiyäw qillqantawiyapxi. Ukanx, markan nayrïr warmipjamaw Jilîr Irpirin phuchhapax sarnaqi, juparux arxatirjam yatiqañ utat mistkipanx tatamax jan mayamp chhijllayaspanti sasaw sawiyapxi, sasaw uka yatiyirinakax sawiyapxi.\n“La Tercerax k’arinak arsus yatiyañ yatitapx qhanstayawiyapxtwa. Jichhürux, La Tercera uksankirinakax taqpach qillqatas uñt’ayi (…) Jilïr Irpirin phuchhapax irptiw sañax k’arisiñawa, janiw ukham irptañas utjkiti, janiw La Tercera uksankirinakax 68 maranpachas sum irnaqapkiti”, sasaw mama Lópezax sawiyi.\n“La Tercera uksankirinakarux, mâ tawaqur ukham aliqat sapxatapax, jupax warmi ukhamarak Jilïr Irpirin phuchhapa ukatak sapxatapax, anqa amuyunakamp sarnaqañawa; ukx Bolivian kikipat uñjasiña, yaqhachatanakar yäqaña, warminakar yäqaña amuyunak Tayka Kamachir qillqantasaw apamukxtan” sasaw sawiyi.\nEvaliz tawaqurux yatiqañ utat mistkipanx yäqawiyapxiwa, t’axllirawiyapxiwa, munasiñap jaqix uñt’ayawiyi, mä sapa jaqikiw ukanx jan walt’ayañ munawiyi, juparux mayninakaw amukt’ayawiyapxi, sasaw Chili yatiyirinakarux sawiyata, sasaw mama Lópezax arsuwiyi.\nLa Tercerar apayat qillqatampix “k’arin utjapat jiwasax uñt’ayawaytanxa, aliqat k’arisitampiw yatiyawiyapxi. Ukax jan wal uñjayañ munäna, Evo Morales Jilïr Irpirin phuchhaparuw jan walt’ayañ munapxi”, sasaw Radio Panamericana uksankirinakamp aruskipkasax sawiyi./RAR


Camerún: 9 uru taypisata phaxsin jan chimpuntapksna ukhasti? · Global Voices Aymarata\nQillqiri Philippe Menkoue (en) ukan jaqukipiri\tClaire Ulrich, A. Jaime Nuñez Aranda, Victoria Tinta Quispe\nJaqukipäw uñt'ayata/apkatata 8 Taypi sata phaxsi 2011 12:42 GMT\nAka blog ullart'apxañäni English, Malagasy, Español, Français\nCamerún markan Jilïr mallkutak chijlläwi [fr] 9 uru taypisata phaxsina, ukax janis jaqinakar p’arxtaykasp ukhamaw amuyasi. Walja camerunensenakatakixa, aka chhijllawix janiw wal jach’anchayatkiti, chimpuntirinakax chimpunakapax janis askikasp ukham amuyapxi, kunjamati uñacht’awinakax Paul Biya ukatakiw yanapt’asiwinakax uñsti.\nBlog político camerún Libre et Solidaire ukax jan inters utjatapatw qhanancht’añ yant’i [fr]:\nCamerún markan jan walt’awix akawa, jaqinakax janiw ancha política ukat lup’ipkiti. Arukiw utji janiw phuqhapkiti, jupanakan askiñapak munapxi. Uñjtanwa, walja jaqinakaw jan electorales qilqantäwir qilqantayasipkti, ukatx janiw kamachinakarjam phuqhapkiti. Jichhax mä patrido oposición (Frente Social Demócrata) ukakiw jichha irpir mallku lant sayt’añatak utji…Mä jiskt’äwi Kuns akamp jikjatañ munapacha? Juk’amp jach’a t’aqar phuqhapxaspati? Janispawa.\nPaul Biya, Naciones Unidas Nueva York markar arxayt’atapa, Camerún markanx 1982n maratpachaw jilir mallku ukhama. Naciones Unidas markat Flickr ukat jamu waraqatanaka, CC BY NC ND 2.0 ukarjama\nMä sapa candidatikiwa Paul Biya ukan thakhipar puriñataki, mä dictador ukham uñt’atawa [fr] ukatx 6 uru lapaka phaxsit 1982n maratpachaw poder ukanki, es precisamente él mismo, Paul Biya. Ukatsipans candidaturapax pachpa chhijllawipatakix janiw akatjamatakanti, ukhamakipansti walja revuelo ukhamaw [en] jaqinakan amuyupatakixa.\nUkampirusa, maynix janiw iyawsayatakiti, janiw chiqpach posición ukax utjiti Paul Biyar llakisiyañataki. Aka amuyawix 21n candidatunakaruw yanapt’i [fr] ukanakax Consejo Electoral chhijllatapxiwa, janiw maynis chiqpach uñt’aykiti, kunjams aka bloguerox uñt’ayi [fr]:\nChiqansa, John Fru Ndi, Adamou Ndam Njoya, Jean Jacques Ekindi…ukanakax candidatu opositures sat uñt’atapxiwa. Aka candidatus ukanakax janiw askinjamapkiti (Movimiento Popular Democrático) Aka jaqinakax janiw kawkhans jaki ukax uñt’atakiti, ukatx chhijllawin sarantañatakix firmanakw apthapipxi.\nDouala, Camerún markan mä Cartel de Campañawa electorales ukan qilqantayasiñataki. Willkakuti phaxsin 2011n marana. Flickr verni22im ukan jamuqa, CC BY ukarjam uñt’ayata\nCamerún markan kawkhankis oposicionaxa? Allain Jules blogupanx uñt’ayasiwa [fr]:\nJaniw utjkiti ukaw aruxa. Nikuna amukt’ayañataki. Kawkir amuyus chiqapan (SDF) Frente Social Democrata John Fru Ndi ukax mä inimigo ukhamaw Paul Biya político partidutakix tukuwayi RDPC. Amuyasipxañani RDPC ukax jan nayrar kutikipstkay amtaniwa.\nAka sitio ukan yatiyäwinaka Slateafrique.com amuyt’asin uñt’ayatawa [fr] Mathi Eric Owona Nguini wali uñt’at camerunes político ukan qilqt’atawa:\nOposicion ukax aynacht’atawa. Uka aynacht’awipax jani sum amtanaka, wakichawinak luratapawa. Uñt’ayawipax jaypach poder ukankatapawa, ukhamarak wali yatxatatawa.\nUkampinsa, mä qilqatax [fr] 2010 maran uñt’ayatawa, Thierry Amougou qulqi apnaqir yatxatataxa, cameruneses ukankaruw jawillt’awayi, jan mayamp sallqxtapxañapataki, el «ciclo» de Paul Biya al mando del Estado Camerunés satak ukana [fr]:\nUraqpachan chimpuntirinakat yatxatawinakax uñt’ayasi, camerunes ukanakarux jichhax amuyasipxañapaw ukaw mayt’ata.\n2011 maran jichha politika ukanakax jan amtapxañap uka amtaniwa:\n– walja turkakipawinaka jaqi fawura.\n- Elecam (Comisión Electoral Nacional) utt’ayäwi, mä chiqpach comisión electoral independiente lanti.\n- camerunenses waynanakar anata phaxsin 2008n marana jiwarayawi;\n- ukatx [anticorrupción] Operación Epervier [fr], 30 maran jan wali irpxarurin uñstayawipa Renouveau National.\nUkham aka jan walt’awinakaruxa, maynix jaskt’asiwa jutirin kunjamanis aka marakax sasina, ukax janiw nayratapachas qaritakiti [fr], jichha irpir mallkux janiw mayachthapiñx atkiti.\n(en) ukan jaqukipiri\tClaire Ulrich\n(es) ukan jaqukipiri\tA. Jaime Nuñez Aranda


Wikimedia en el Levante ukax Wikipedia ukan isturyapxat árabe arun qillqat pank uñt’ayäni · Global Voices Aymarata\nWikimedia en el Levante ukax Wikipedia ukan isturyapxat árabe arun qillqat pank uñt’ayäni\nQillqiri رامي الهامس (it) ukan jaqukipiri\tDaniela De Maria, Gwenaëlle Lefeuvre, Mar Lorente, Victoria Tinta Quispe\nJaqukipäw uñt'ayata/apkatata 23 Qasäwi phaxsi 2017 20:37 GMT\nAka blog ullart'apxañäni Italiano, Français, Español, Malagasy, عربي\nfzxcvb0’Wikipedian historiapxat qillqat panka Librebooks.org (árabe pankanaka inaki).\nWikipedia mä enciclopedia ukhamawa, janiw kuna qullqi utjayiripkisa, internet ukanx qillqatanakax inakiw jikxatasi. Taqinis qillqatanakap uñakipt’apxañapatak mayiraki, niyakixay qillqatanakapax inak yanapt’asirinakan qillqatachixa. Pajin uñjañapatak tiknikur payllañatakix mä campaña qullqi apthapiwimpiw payllasi ukxa Fundación Wikimedia ukarakiw apthapi, San Francisco uksan jikxatasi.\nWikimedia de Levante ukax yaqha tamarakiwa, janirakiw qullq utjaykiti, achuqa phaxsin 2015 maran utt’asiwayi, Wikipedia ukan yanapt’asiripat uñt’atawa, proyecto ukanakax pusi jach’a markatawa: Siria, Líbano, Jordania ukat Palestina.\nWikimedia de Levante, ukax walja wakichäwinak amtanak Wikipedia amtap uñt’ayañatak wakicht’i. Machaq yanapt’irinak wakicht’i maystax Wikipedia ukan qillqapxasp ukxat qhanancht’i, yanapawx fundación Wikimedia, Estados Unidos uksat katuqapxi.\nMä conferencia Ar-Wiki (Wikipedia árabena) ukax achuqa phaxsin 2016 maran Ammán markan phuqhasiwayi: aka tantachäwix 20 árabes jan árabes jach’a markanakat tanthapiwayi.\nMä siminaryu técnico, palestina de Ramallah markan taypi sata phaxsin 2016 maran phuqhasiwayi, árabenkir jan árabenkirinakaw waljan chikancht’asiwayapxi.\nJach’a yatiqañ utan yatiqirinakataki, Wikipedia árabe ukan qillqapxañapatak askichapxañapatak yatichäwi. Jordania , Hachemita Jordania markat ukat Birzeit, Palestina markat jach’a yatiqañ utanakatw chikancht’asiwayapxi.\n» Wikipedian historiapa» qillqat panka\nWikimedia de Levante ukan ch’amancht’äwipampi, aka qillqatax árabenx nayrïr pankjamawa ukanx Wikipedia uksat uñt’ayi mä juk’a utjir panka encyclopedia uksata. Abbad Diraneyya, jupan qillqatawa, Wikimedia de Levante, utt’ayiriwa ukatx apnaqirirakiwa (administrador), askichiri Wikipedia árabe uksan qillqiri ukhamrakiwa. Pankapax Librebooks.org, pajinan uñt’ayatäni licencia libre ukatx inaki ukhamarakiniwa. Pankax tunka mayan capítulos ukhaniwa maysatax Wikipedia uksat qillqt’atarakiwa.\nWikipedia ukan irnaqäwipxata, qillqäwipxata qillqt’atawa. Mä capitulo uksanx política de financiación – Fundación Wikimedia ukrak qhancht’i, kunjamas uka qullqi yanapwinakax uñjasi ch’iqiyasi ukxat uñakiparaki. Wikipedia ukatx mä waraqatas utjarakiwa, árabe uksan may may arunakapxata.\nJuk’a arunakanx pankanx Wikipedia ukatuqit yanapt’atäk tamanakaru, amtanakaru ukxat qillqatawa. Árabe marka uksat Foro, conferencias ukat wakichäwinakxat uñt’ayi.\nAka qillqatax Wikimedia de Levante uksat Global Voices uksar apayatawa.\n(it) ukan jaqukipiri\tDaniela De Maria\n(fr) ukan jaqukipiri\tGwenaëlle Lefeuvre\n(es) ukan jaqukipiri\tMar Lorente


C'ari juramentompi, c'arisiñampiquiw utjasqui, jake jiwayañampi, lunthatasiñampi, wachoka jucha lurañampi, nuwasiñampi; jakenac puraw jiwarayasisipcaraqui.\nJumar alcatas jac'aman jacasquirirojja, jan ñankha lurañ amtamti.\nLokhe chuyman jakerojj, jan jach'ar aptamti, janirac jupjam sarnakañsa munamti;\nTatitojj juchanirus, jan juchanirus uñch'uquisquiwa, ñankha lurañ munirinacarusti walpun uñisi.\nJiwajj acatjamat timanacajjar catuntpan. ¡Mankhapacharojj jacquirpach mantapjjpan, ñankhajj chuymanacapan tapachrantatawa!\nJupaw t'akhesiñ taypit waysuni, jacañanacapan jila alanïtap laycu.\nIyawsañapan t'uqhäqui ucarojja, catokaquim janirac jupampejj cuna toketsa jisqhiscamti.\nJaniraqui qhiti toksa jan waljja parlapjjpati, jan ucasti sumanquirïpjjpan, uqhamarac munasiñani llamp'u chuyma takenirusa uñacht'ayasa.\n “Jake masimarojj jan juchañchapjjamti, Diosajj jan jumanacar juchañchañapataqui. Cunjämtï jumanacajj jake masimarojj juchañchapctas uqhamaracwa Diosajj jumanacarojj juchañchapjjätam; cunjämtejj jumanacajj jakenacar lurapcäta uqhamaracwa jumanacarojj Diosajj lurapjjätam.\n Ucampis jumajj ¿cunatsa jilamarojj juchañchta? Jan ucajj ¿cunats jisc'achta? Chekpachansa takeniw Criston nayrakataparojj taripatäñataqui uñstañäni. Kellkatanjja aqham siwa: “Nayajj chekpachansa jacasctwa, siw Tatitojja, ucatwa take jakenacajj nayan nayrakatajjanjja quillt'asipjjani, takeniraquiw Diosarojj yupaychapjjani” sasa. Uqhamajj take maynipï Diosarojj luräwinacasat cuenta churañänejja. Uca laycupï jan jiwasanacanjj maynit mayniru jisc'achasiñajj utjañapäquitejja, ucat sipana jan munapjjamti jilaman lanctañapjja cunäquipansa, ni jucharus puriyapjjaraquimti.


Beni jawiranx yaqha kast challwa katuñaw utji\nWila masijax challwa katur tamar afilyatawa, jupanakax mä granja piscícola utt’ayapxi. Ukanx janiw challwa katur sarañaxiti, ukampirus uka granja ukax Beni jawiran riqueza ukar ch’amanchañatakiw yanapt’i.\nItalaqui markan phunchäwipa\nKimsa uru saraqatar llamayu phaxsin departamento de La Paz, provincia Camacho, Italaqui markanx jach’a phunchäwiw utji. Italaque jisk’a markax qhirwa uraqin jikxatasi. La Paz markatx kimsa pachaw k’añaskut uka markakam saraña. Uka phunchäwinx aknïr thuqüwinakaw utji: lakita, sikuri, qarwani, mukululu ukat yaqhanakamp kuna. Thuqt’asirinakax kipka amparanakapan lurt’at isinak ucht’asipxi; yaqhipanakax achchil awichanakapan jayt’at isinakapampiw ucht’asipxaraki. Yaqhipanakan isinakapax nayra ch’utuqunakan phuyunakapat lurt’atawa. Uka phunchhäwirux may may jak’a markanakat uñtasirinakas thuqurinakas sarapxi. Uka urux uñt’at jan uñt’aw jilat killakanakaw wali k’uchirt’asipxixa. Nilda Pinto Rúa, Ingeniería Textil, Unibol “Aymara Tupak Katari” jach’a yatiqañ utan yatiqiriwa\nAlto Beni markan jach’a jawirar challwa katur saraña\nYaqhipachanakax challwax chakantañ yati, jumax uka chankantatäk ukatx achurayañamawa. Ukampis kunapachati atipt’äwayxatam ukhax jan wali challwa katur uñjaytamxa. Uka challwax wasitampiw kutt’aniri, jumax anzuelo ukxa wasitampiw jaqt’añama.\nBelén ukan anatañapa\nMarkan jakasirinakax San Pedro ukan Tatakuraparuw jawsapxatayna, ukatx Tatakurax Virgen de Candelaria ukawa sasinw satayna. Taqinis ukham yatisinx ch’allañatkiw tantacht’asipxatayna, ukhamarak wilañ kunwa amtapxatayna.\nCurahuara Markan jakasirinakax yaqha markanakaruw sarxapxi\nMarkachirinakan yaqha markar sarxapx ukax taqinins amuyatäxiwa. Curahuara markan qamañatakix akanakaw utji: yapuchäwimp qarwa uywachäwimpi, janiw kna lurañas ienaqañas utjkiti.\nPatacamaya markan iwij aljañ alañ qhathu\nPatacamaya markan iwij aljañ alañ qhathu markanx aka qhipa urunakax llakisiñjamakïxiwa. Yaqhip alasirinakax markachirinakatx pisi chanimpikiw iwijanak alaxapxi, uksa markan jakasirinakax uywanak uywasipxi ukat aljasipxaraki ukampikiw jakasipxi. Iwij alakipanakax janiw chanipamp alapkiti, ukatx mä uywa qhariñ utanw qharirapxi, uka aychanakx pachpa Patacamaya markan aljapxaraki. Maysatsti, uka iwij uywanakax yaqha markanakan utjïr qhathunakaruw apata, kayunakapat ñach’jata, yaqha iwijanak patxar ukhamw apapxi. Richard Copa Flores, agronomía, “Tupak Katari” Jach’a yatiqañ utan yatiqiriwa\nLumasanakax awich achilan yatiwinakapawa, ch'uqi yapuchañatakix lumas uñtasaw yapuchapxi\nKusi kusi, pariwana, Tiwula, achaku, p’isaqa, liqi liqi ukat yaqha uywanakas ch'uqix kawkharus yapuchaña, kunjamas achuni ukawa uñanchayi, yapu yapuchirinakax uka uywanak uñtasaw ch'uqi yapuchapxi. Agronomía uka yatintañ thakhinx uka lumasa saräwinakx amthapipxañaspawa .


India markan: wawapur jaqichasiwix tukusxañapawa · Global Voices Aymarata\n(es) ukan jaqukipiri\tIlse Flores\nJaqukipäw uñt'ayata/apkatata 20 Llamayu phaxsi 2016 16:50 GMT\nAka blog ullart'apxañäni Malagasy, Ελληνικά, Español, Italiano, Nederlands, 繁體中文, srpski, Français, 简体中文, English\n¿Esto es el matrimonio infantil? Imagen tomada de Flickr por Naga Rick (2009) CC BY-NC-ND\nIndia: Estado de Rajasthan, uka markanx tultiranak aljirinakax, jan juk’amp wawanakpur jaqichasipxañapatakiw sayt’asipxi. 47,000 tultir aljirinakaw sapxi jan tultira churxaña kawkhantinx jaqichasipkani wawapura, ukhamarakiw yuriw laphinak mayini qawqha maranisa jaqichasiski uk yatiñataki. Sitï ukham sinti wawapur jaqichaschi ukhax, jupanakax pallapallanakaruw yatiyapxarakini.\nYaqha markanakan kipkarakiw, India markanx wawanakpur jaqichawix utji. Kamachinakanx janiw jaysatakiti wawapur jaqinchasiñapaxa, kunatix jaqiñchasiñapatakix imillwawax tunka kimsaqallq maraniñapawa, yuqallasti pä tunkmayani maraniñaparakiwa. Ukampirus, India markax tunka kimsirin jiqhatasiraki sarakiw Centro Internacional de Investigacion ukax yatiyi. 2011 censonx tunka paqallqu waranqh waranqhaw tunka maranit ñä tunka llatunkani marankamaw jaqichasit jiqhatasipxi.\nGobiernusti wawanakpur jan jukamp jaqinchasiñapatakiw irnaqaskaraki. Ukampirus, kawkir jisk’a markanakatix wali pisin jakasipki, ukanx imill wawanakax janir mara phuqhataniki jaqichasiñapataki ukhaw jaqichatapxi, ñakijay awkipanakatakix jan ma lakampir manq’ayañakchinitixa. Ukhamarakiw mä video tuqin uñjaraksna, phisqha maran imill wawax jachaskir jaqichatawa tunka mayani maran yullall wawampi. Uka videox Chittorgarh,Rajasthan uksan apsutatanawa. Uk uñjasinx wal redes sociales ukan ch’axwawayapxi.\nMedios virtuales, tuqinx jaqinakax wal ch’atasipxi ukham aljirinakan arunak ist’apxatapata ukhamarakiw juchanchapxi wawapur jaqichasiwiruxa. Kiran Agarwal jupax Fecebook tuqinx sarakiw :\nCómo es que nos hacemos llamar progresistas en una sociedad donde una tradición tan malvada prevalece. Todos debemos de estar al tanto en nuestras respectivas localidades para que así las autoridades puedan tomar las medidas necesarias para detener esto.\nKunjamats nayrar sartiri, marka uñt’atatan, kunawsatix jan wali sarawinakax jichhakam utjaskaki. Taqiniw markasanxa amuyañasa ukhamat autoridadanakax, juchanchañapataki.\nUkat Mimu Chakraborty akham sasaw qillt’awayaraki:\nIndia se podrá considerar un país desarrollado cuando se preocupe por la educación de los niños y no por el matrimonio de una niña una vez que ha nacido.\nIndia markax kuwsatix wawanakat amtaskani, ukhaw ma marka desarrollado ukham uñt’atani.\nJichha India Histuryanaka


Apocalipsis 3 - Holy Bible [Aymara Bible 1997] - (Apo 3)\n“Sardis iglesiancquis uca angelaru kellkasin apayaraquim: ‘Aqham siw Diosan pakallko ajayupanïqui, uqhamarac pakallko warawaranïqui ucajja: ‘Take luratanacamwa nayajj yatta; yatiractwa jiwatäjjatamsa, yakhanacajj jacasquirita uñt'apcstam ucasa.\nP'arjjtasim, ucatsti ch'amañcht'araquim cunanacatejj utjasqui ucanacarojja, niya jiwarirjamäcchi ucasa. Uñjaractwa luratanacamajj janiw chekapäquiti Diosan nayrakatapanjja.\nAmtasimay cuna yatichäwtï catokcta ucjja, ucarjamaraqui arcam, ucatsti arrepientisiraquim. Janitejj p'arjjtascätajja, jan amtat horasaruw mä lunthatjama acatjamat jutä.\nUcampis Sardis iglesianjja utjasctamwa mä kawkha jakenaca, jupanacasti isinacapjja janiw k'añucht'asipquiti. Jupanacasti nayamp chicaw jank'ot ist'ata sarnakapjjani, uqhamaraquiw waquisi sarnakapjjañapajja.\nQhitinacatejj atipjcani ucanacajj jank'ot ist'atäpjjaniwa, janiraquiw sutinacapsa jacañ librotjja apanuccäti, jan ucasti Awquejjan nayrakatapan, uqhamarac angelanac nayrakatanwa jupanacarojj uñt'asjjäjja.\n¡Qhititejj ist'añ munqui ucajj ist'pan cuntejj Kollan Ajayojj iglesianacaru sisqui ucjja!’\n“Filadelfia iglesian angelaparojj kellkasin apayaraquim: ‘Aqham siw qhititejj kollanäqui chekapäcaraqui, uqhamarac rey Davidan llavepsa catjjäsqui ucajja; cunapachatejj jist'arqui ucqhajj janiw qhitis jist'antcaspati, ni jist'antqui ucqhas jist'arcaraquispati:\n‘Nayajj yattwa take luratanacamjja. Juma nayrakatarusti mä jist'arat puncwa uchta, ucsti janiw qhitis jist'antcaspati; pisi ch'amäcsta ucasa, arunacajj ist'istawa, janiraquiw cunapachas jan uñt'ir tucquistati.\nAcajj janc'aquiw jutä. Sum catjjäsim cunatejj utjctam ucjja, uqhamat jan qhitisa juman wajjt'asiñamjja apakañapataqui.\nQhitinacatejj atipjapcani ucanacarojj nayajj Dios Awquejjan templopan catjjäsir perkanacapäcaspas uqhamwa tucuyä. Ucatsti janiraquiw mayampsa ucatjja mistcjjapjjaniti. Ucanacaruraquiw Diosajjan sutipsa kellkäjja, uqhamarac Diosajjan marcapan sutipsa, ucasti alajjpachat sarakaniri machak Jerusalenawa. Ucanacarusti machak sutejjsa kellkaraquïwa.\n¡Qhititejj ist'añ munqui ucajj ist'pan, cuntejj Kollan Ajayojj iglesianacar sisqui ucjja!’\n“Laodicea iglesiancquis uca angelar kellkasin apayam: ‘Aqham siw qhititejj chekapäqui, uqhamarac cunsa chekapapuni arsqui ucajja, uqhamarac qhititejj take cuntejj Diosajj lurqui ucan kalltapäqui ucajja:\n‘Take luratanacamwa nayajj yatta. Yatiractwa jan thayätamsa ni junt'ütamsa. ¡Mäpita thayäsma jan ucajj junt'üsmasa!\nJaniw junt'ücaractasa ni thayäcaractasa, jan ucasti llaphïtam laycuw lacajjatjja cutsuyanïma.\nUcatpï nayajj amtt'aysmajja ninar nacsuyata suma kori puro nayat alt'asiñamataqui, uqhamat chekpacha kamirïñamataqui, nayataraqui jank'o isi alasiñamataqui uca p'enka k'alal sarnakatamaru isjjatasiñamataqui, uqhamarac colirio sat kollsa nayramar ch'akt'ayasiñataqui, uqhamata uñjañamataqui.\nQhitinacarutejj nayajj muncta, ucanacarojj tokenoktwa, chekacharactwa. Ucatpï jumajj take chuymäñamajja, arrepientisiñamaraquejja.\nQhitinacatejj atipjcani ucanacarojja, nayamp chicwa kont'asiyä tronojjana, cunjämatejj nayajj atipjtjja ucatsti Awquejjampi chicajj tronopan kont'asctjja uqhama.\n¡Qhititejj ist'añ munqui ucajj ist'pan, cuntejj Kollan Ajayojj iglesianacar sisqui ucjja!’ ”


Kirguistán · Global Voices Aymarata\nMarkanaka Asia Central & Cáucaso\nIsturyanaka Aka tuqita Kirguistán\nCitizen Media 20 Lapaka phaxsi 2017\n"Taqi makiptirinakaruw aych churapxta, Tatitut jutix sasinw qhanancht'apxta".\nArte y Cultura 20 Lakan phaxsi 2016\n"Taqi kuna mäkiptatax nayra awich achilanakasax akham sapxapunïwa: Jan jank'ak qaqil mayimti mayim kawkirït askiki uka".\nCitizen Media 12 Willka kuti phaxsi 2016\n"Janiw 120 iwijakikiti, 120-tist yaqhawa!"\nKirguistán markan Issyk-Kul qutapamp chuym qhanart'ayasima\nCitizen Media 30 Mara t'aqa phaxsi 2016\nKunata... kunjams jan lurkiristxa?\nCitizen Media 23 Sata qallta phaxsi 2014\nCitizen Media 30 Lakan phaxsi 2014\n«“Asia taypinkir markanakax ukhamarakiw [Siria marka] uñch’ukiski»\nKazajistán 28 Sata qallta phaxsi 2013\nKunjamti Estados Unidos-imp Rusia markampix kuna thakjarus Siria markax sarantayatan ukatuqit aruskipapxi, Asia taypinkir markanakax jak’at uka unch’ukipxi, Nathan Barrick jilax Registan.net tuqinx qilqt’iwa [eng]: Rusia opta por centrarse en la perspectiva de que el gobierno sirio está librando una batalla contra los extremistas islámicos y este mensaje resuena probablemente en los gobiernos...\nTayikistán 13 Llamayu phaxsi 2013\n«Aski yatiyäwinaka Pamiri ukataki,» Bektour Iskender, Kloop Media uksan p'iqinchiripaw qillqi [ru], plataforma de blogueo de Kirguistán ukan qillqata. «Wikipedia ukax shughni uka arun mä sitio utxañapatakiw iyawsatayna» [en]. Shughni uka arux provincia de Gorno Badakhshan (GBAO) uksanw arst'ata, Tayikistán uksans arst'atarakiwa. Iskender ukax usuarios locales de Internet ukaruw yanapt'awayatayna, mä solicitud...


Romanos 12 - Holy Bible [Aymara Bible 1997] - (Rom 12)\nDiosajj munasiñapampi mä suma ewjja nayar churatap laycuw takeniru sapjjsma: jan maynis jupa quipcatjja lup'pati cuntejj lup'iñäqui ucat juc'ampjja. Ucampis sapa mayniw chekaparu lup'iñapa jupan Diosar iyawsañapa utjatapatjama.\nCunjämatejj jaken janchipanjja walja partenaca utjejja, ucampinsa take ucanacajja janiw mä cast luräwiniquïquiti,\nuqhamaraquiw jiwasanacajj waljanïcstan ucasa, Cristonjja maya sapa cuerpoquïtanjja, ucatsti takenis maynit maynicamajj mä cuerpjamaquïtanwa.\nDiosajj sapa mayniruw yakha casta yatiña churistu, cunjämarutejj jupajj munqui uqhamarjama, uca yatiñanacsti sum apnakañasawa. Diosatejj jupan arupat parlañataqui yatiña churchistojja, cunjämatejj iyawsañasajj utjquistu uqhamarjamawa lurañasajja.\nJupatejj yakhanacaru sirviritac yatiña churchistojja, wali sumwa sirviñasa. Qhititejj yatichañ yatchejja, jupajj yatichañaru uscusiñapawa.\nMaynitejj mayninacaru ch'amachañ yatchejja, ucaruy uchaspan; qhititejj churaña yatekejja, take chuyma churpan; qhititejj sarayañ yatchejja, amuyumpi saraypan; pist'atanacar yanapt'aña yatchejja, cusisit chuymampi churaracpan.\nCheka munasiñajj jumanacanjja maynit maynicam utjpan, jan wali lurañanacarusti uñisipjjaraquim, sumäquis ucrac lurapjjam.\nCh'amañchasipjjam, janipun jayrasipjjamti, Tatiturusti take chuyma sirvipjjam.\nMaynïr iyawsirinaca pist'ayasipanjja yanapt'apjjam. Visitanac jutipansti sumrac catokapjjam.\nBendecipjjaraquim qhitinacatejj jumanacarojj t'akhesiyapctam ucanacarojja. Jupanacataquisti bendicionanaca mayipjjam, jan maldecipjjamti.\nCusisipjjaraquim qhitinacatejj cusisitäqui ucanacampejja, jachapjjaraquim jachirinacampejja.\nJaniraqui ñankhat ñankha cutt'ayapjjamti; cunatejj asquïqui ucrac take jakenacan nayrakatapanjj lurapjjam.\nCawquicamatejj jumanacan ch'amanacamajj utjqui, ucacamajj takenimpis sumancapjjam.\nMunat jilatanaca, jumanac purajj jan uqhamat uqham lurjasipjjamti, jan ucasti Diosar jaytapjjam, jupawa mutuyascani. Kellkatanjja siwa: “Nayaruw wact'itu mutuyascañajja, nayaraquiw phokhascäjja, siw Tatitojja.”\nJuc'amp saraquiwa: “Uñisirimatejj mank'at awtjatächejja, mank'añ churam, umat pharjatäch ucasti, um churaraquim,” ucjja jupan amthapisisa p'enkasiñapataquiw lurasctajja.


Perú: Umat arxatas kayump sartasiwix Lima markar jak’achxiwa · Global Voices Aymarata\nJaqukipäw uñt'ayata/apkatata 10 Anata phaxsi 2012 7:45 GMT\nUmxat sartasiwi, 1 uru anata phaxsinw Cajamarca markat qalltawayi, suma katuqaw jikxatañkamax sarantaskakiwa , Libertad ukatx adhesiones ukax yapuchirinaka, challwa katuri ukatx ecologistanakax Ancash markankapxiwa, ukatx niyaw Lima markar jak’achapxi. El Ciudadano, PiensaChile, Mapu Express Chile markata, Agencia Latinoamericana de Información, Rebelión, Infolatam ukat yaqhanakamp sartasiwinakxat yatiyapxi, ukhakamax Lima markanx yaqhip medios ukanakax sartasirinakat pallapallanakax arusipk ukwa uñt’ayapxi.\nUkhar 5 uru anata phaxsit YouTubetuqin video noenhucal ukan apkatatax Santa suyun kayump sartasiwit uñt’ayi.\nNayrïr post ukanx phisqhur kayump sartasiwiruw suyt’tana, Chimbote markat qalltasin Casma ukatx Huarmey markanakama. Ukhatx Paramonga markar sarantasa, uka markax Lima markar jaqkatatawa, uka arumax ukaruw qhiparapxaspa. Chungo ukat Batán blogunakanw jamuqanak wastamp apkatapxi, uka jamuqanakax Trujillo, Chimbote ukat Casma suyur niya kayuk purintawinakxatawa.\nMaysatx Misión de Observación sakat ukax phisqhür sartasiwitw uñt’ayäna:\nParamonga markan qhiparasinx qhipürux Pativilca, Barranca ukat Supe markanakaruw sarantawapxi, ukanw uka urux tukuyi. Frente de Defensa Ambiental de Cajamarca sat blogunx mä yatiyäwiw jamuqanakamp kun utji:\nMisión de Observación ukax uka urutwa yatiyaw uñt’ayi, ukanx sartasiwit jan walt’awinak uñjasi:\nKayump sartasirinakax Huaura ukatx Huacho markaruw purintapxäna. Qhipürux mä mitin ukawa kallinakan lurapxäna. Ukatx Barranca markanx Umatuqit sartasiw Misión de Observadores ukankirinakaw ukankapxäna. Kunjamas sartasiwix kunjamas uk yatiyanwa.\n8 uru anata phaxsinxa, DLOOCHI apnaqirix (usuario) Huacho markan umat sartasiwitw mä video apakatatayna:\nUkhakamax Lima markan simpatizantnakax (jueves) 9 uru anata phaxisnx sartasirinakar katuqañatakiw wakichasipxi. Pachpa markan jakasirinakax akham wakichäwinak wakicht’apxäna «Foro Hídrico: Uma, Minería ukat Perú markan Sartäwi» ukax 8 uru anata phaxsit wakichäwi), ukatx Tribunal Nacional de Justicia Hídrica ukanakax qalltawayi. Ukapachaparakiw Lima markar Umxat sartasis puririnakatakix yanapawinak jawillt’awi ukatx mayacht’asiwi ukanakax utjawayi. Blog Gran Marcha Nacional de Agua ukax Lima markan thakhinjam kayump sartasiw utjik ukw uñt’ayiuñt’ayi:\nNacionalista Freddy Otárolax sataynawa: » ‘Umat Sartasiwix’ inamayakaspas ukham suyt’atawa.» Óscar Valdés nayrïr ministrux Umat Sartasiwix politika ukatak jan walt’awikaspas ukham suyt’i. Ukhakamaxa, Puno markatpach Puno, Cusco, Arequipa, Madre de Dios, Moquegua ukatx Tacna markanakaxa, umat arxatañatakiw sartasipxan sasaw yatiyta.\nTukuyaruxa, aka Fórum Social Mundial ukan video waraqataw uñjasi, ukax 24n 29n chinuqa phaxsit Porto Alegre, Brasil markanakata, khitinakati umat arxatañatak kayump jutapk ukanakar yanapt’irinakan arst’awinakapawa.


¿Concienciasajj yanaptʼaskistuti? | Taman yatjjatañataki\nYatiyañataki (congregacionan yatjjatañataki) | Septiembre 2015\n¿Kuna arutsa liytʼäta? Acholi Albanés Alemán Amárico Argentina markan amparamp parlirinakataki Armenio Aymara Azerí Azerí (alfabeto cirílico) Batako toba Baulé Becol Bengalí Bislama Brasil markan amparamp parlirinakataki Búlgaro Catalán Cebuano Checo Chichewa Chile markan amparamp parlirinakataki China markan amparamp parlirinakataki Chino Tradicional Chino cantonés (tradicional) Chino mandarín (simplificado) Chokue Chuvash Cingalés Citonga Colombia markan amparamp parlirinakataki Coreano Criollo de las Seychelles Criollo haitiano Criollo mauriciano Croata Danés Efik Eslovaco Esloveno Español Estados Unidos markan amparamp parlirinakataki Estonio Finlandia markan amparamp parlirinakataki Finlandés Fiyiano Francés Georgiano Griego Guaraní Gujarati Gun Hausa Hebreo Hiligaynon Hindi Hiri motu Holandés Húngaro Ibo Ilocano Indonesio Inglés Islandés Isoko Italia markan amparamp parlirinakataki Italiano Japonés Japón markan amparamp parlirinakataki Kannada Kazajo Kikuyu Kiniaruanda Kirguís Kiribatiano Kirundi Kisi Krío Lamba Letón Lhukonzo Lifu Lituano Luganda Luo Macedonio Malayo Malayálam Malgache Maratí Maya Mixe del norte Mongol Moré México markan amparamp parlirinakataki Ndebele (Zimbabue) Nepalés Noruego Oromo Osético Pangasinán Panjabí Papiamento (Aruba) Papiamento (Curazao) Persa Perú markan amparamp parlirinakataki Polaco Portugués de Brasil Quechua boliviano Quichua de Imbabura Rumano Runyankore Rusia markan amparamp parlirinakataki Ruso Samoano Sango Serbio (Alfabeto cirílico) Serbio (alfabeto latino) Shona Sidama Sranangtongo Suajili Sueco Tagalo Tai Tamil Tayik Telugu Tigriña Tivo Tok pisin Tsotsil Tumbuka Turco Turcomano Turcomano Tuvaluano Tártaro Ucraniano Urdu Uzbeko Vietnamita Wallisiano Waray-Waray Wolaita Yao Yoruba Zandé Zapoteco (Istmo) Árabe\n“Aka mandamienton amtäwipajj akawa: Munasipjjam qʼoma chuymat jutki uka munasiñampi suma chuymampi [jan ukajj suma concienciampi, NM].” (1 TIM. 1:5)\n57, 48 QʼOCHUNAKA\n¿Kunjamsa concienciasajj qollayasiñ toqet suma amtar puriñatak yanaptʼistaspa?\n¿Kunjamsa concienciasajj suma kusistʼañanak ajlliñatak yanaptʼistaspa?\n¿Kunjamsa concienciasajj suma luräwinak lurañatak yanaptʼistaspa?\n1, 2. 1) ¿Khitis amuytʼasir chuymani, jan ukajj concienciani lurawayistu? 2) ¿Kunatsa amuytʼasir chuymanïtasat yuspärañasa?\nJEHOVÁ DIOSAJJA, kunatï walïki jan walïkaraki uk amuytʼir chuymanwa jaqerojj lurawayistu. Ukajja, conciencia satawa. Uka concienciaw suma luräwinak lurañatakisa, jan walinakar jan puriñatakis yanaptʼistaspa. Ukhamajj Jehová Diosajja, munasiñata ukhamaraki sum sarnaqañas munatap laykuw amuytʼasir chuymani lurtʼawayistu.\n2 Jichhürunakanjja, taqeniw amuytʼasiri chuymanïtanjja (Romanos 2:14, 15 liytʼañataki). Jila parte jaqenakajj janis Biblian yatichäwinakaparjam sarnaqapkchejja, jan walinakar uñisiri sum sarnaqer jaqenakajj utjiwa. Jaqenakajja, conciencianïpjjatap laykuw sinti jan walinak jan lurapkiti. Ukampis janitï khitis conciencianïkaspa ukhajja, jaqenakajj jan walinakakwa lurjjapjjaspa, ukhamätapatjja jan walinakajj jukʼampiw jiljjattaspa. ¡Jaqenakaru amuytʼasiri chuymani luratapatjja Jehová Diosar walpun yuspärtanjja!\n3. Suma conciencianïñäni ukhajja, ¿kunjamsa tamarojj yanaptʼañäni?\n3 Akapachankir jaqenakat sipansa, Diosan servirinakapajj Bibliarjam yatichat suma conciencianïñwa muntanjja. Kunatï walïki jan walïkaraki ukjja Bibliarjamaw amuyañ muntanjja. Jiwasatï suma conciencianïñäni ukhajja, taman mayachtʼat sarnaqañ utjañapatakiw yanaptʼañäni. Ukampis suma conciencianïñatakejja, janiw kuntï Bibliajj siski ukak yateqañasäkiti, jan ukasti Biblian utjki uka leyinakarojj munasiñasawa, ‘yanaptʼitaniwa’ sasaw taqe chuyma confiyañasaraki. Apóstol Pablojj akham sänwa: “Aka mandamienton amtäwipajj akawa: Munasipjjam qʼoma chuymat jutki uka munasiñampi suma chuymampi [jan ukajj suma concienciampi, NM], ukhamarak cheqpach iyawsäwimpi” sasa (1 Tim. 1:5). Conciencias Bibliarjam yatichañäni ukhamarak kuntï concienciasajj siskistani ukarjam sarnaqañäni ukhajja, Jehová Diosarojj jukʼampiw munasiñäni ukatsti jukʼampiw Juparojj confiyarakiñäni. Cheqansa, concienciasar istʼañäniti janicha ukajj jiwasatäjjewa. Ukarjamaw Jehová Diosampi sum apasitasasa, Jehová Diosar taqe chuyma serviñ munatasasa, kunjam jaqëtansa ukas uñachtʼayasini. Kunjam jaqëtansa ukajja, concienciasar istʼtanti janicha ukanwa qhan amuyasini.\n4. ¿Kunsa suma conciencianïñatakejj lurañasa?\n4 ¿Kunsa suma conciencianïñatakejj lurañasa? Akanakwa lurañasa: maya, sapüruw Bibliat yatjjatañasa. Paya, Biblia liyisajja lupʼiñasawa. Kimsa, Diosarojj Bibliat yateqktan ukarjam sarnaqañatakiw yanaptʼa mayiñasa. Ukanak lurasajja, janiw Biblian yatichäwinakap aleqak yatjjatañasäkiti, jan ukasti Jehová Diosar jukʼamp uñtʼañatakiw chʼamachasiñasa. Jehová Diosajj kunjam chuymanisa, kunas juparojj kusisiyi, kunas chuymap ustʼayaspa ukanakat amuytʼañatakiw chʼamachasiñasa. Ukham lurañäni ukhajja, suma conciencianïñäniwa ukaw kunatï walïki jan walïkaraki uk jankʼaki amuyañatak yanaptʼistani, ukatjja urut urutjamaw Jehová Diosajj kunjamtï amuyki ukham amuyarakiñäni.\n5. ¿Kuna toqenakatsa aka yatichäwin yatjjataskañäni?\n5 Inas akham jisktʼassna: “¿Kunjamsa Bibliarjam yatichat concienciasajj suma amtanakar puriñatak yanaptʼistaspa? ¿Kunjamsa jilat kullakanakasan concienciapar respetatas uñachtʼaysna? ¿Kunjamsa concienciasajj suma luräwinak lurañatak yanaptʼistaspa?” sasa. Uka jisktʼanakat amuytʼasajja, kunanakansa concienciasajj yanaptʼistaspa uk kimsa toqet uñjañäni: 1) Qollayasiñ toqeta, 2) kusistʼañ toqeta, 3) Diosan arunakap yatiyañ toqeta.\n6. ¿Kuna toqetsa walja jilat kullakanakajj jisktʼasipjje?\n6 Bibliajja, kunatejj jan waltʼaykistaspa ukanakat jitheqtañaswa mayistu, ukatsti sarakistuwa: “Machir jaqenakampejj jan mayachasimti, janirak sinti manqʼeri jaqenakampisa” sasa (Pro. 23:20; 2 Cor. 7:1). Diosan Arupan ewjjanakaparjam sarnaqañäni ukhasa, usuntañasa, chuymankipstañas akapachan utjakipuniniwa. Ukhamajja, usuntañäni ukhajj kunampis qollayasiñäni uk jiwasaw amtañasa. Yaqhep markanakanjja, jilat kullakanakat waljanejj hospitalanwa qollayasipjje, yaqhepasti qoranakampi jan ukajj yaqha ukhamanakampiw qollayasipjjaraki. Ukatwa walja jilat kullakanakajj kuna kasta qollanakampi qollasiñas walïspa uka toqet jisktʼasipjje. Ukatakisti cartanakwa sucursalar akham sasin qellqapjje: “¿Jehová Diosan servirinakapajj aka kasta qollanakampejj qollasipjjaspati?” sasa.\n7. Qollayasiñ toqetjja, ¿kunas suma amtar puriñataki yanaptʼistaspa?\n7 Kunjamsa qollayasiñäni uka toqet sucursalarusa irpir chuymaninakarus jisktʼaskchiñänejja, janiw jupanakajj kunampis qollayasiñäni uk sapkistaniti (Gál. 6:5). Antisas kunsa Jehová Diosajj uka toqet amuyi ukwa amtayapjjestani, ukhamat jiwas pachpa amuytʼasisin qollayasiñasataki. Inas akham sas amtayapjjchistani: “Bibliajja, ‘janirak wilsa manqʼapjjamti’ sasaw ewjjtʼistu” sasa (Hech. 15:29). Biblian uka ewjjaparjamajja, janipuniw wiljja manqʼañasäkiti ni uchayasiñasäkisa. Janirakiw wilat pusir jaljaski (plasma, glóbulos rojos, glóbulos blancos, plaquetas) ukanakampis uchayasiñasäkiti. Uka pusitjja, jukʼampinakaruw doctoranakajj jichhürunakan jaljapjje, ukampis ukanakampi uchayasiñasa jan uchayasiñasa sapa maynin concienciaparjamäjjewa. * Biblian kawkïr ewjjtʼanakapas qollayasiñ toqet yanaptʼarakistaspa uka toqet amuytʼaskakiñäni.\n8. ¿Kunjamsa Filipenses 4:5 qellqatajj qollayasiñ toqet yanaptʼistaspa?\n8 Proverbios 14:15 qellqatajj akham siwa: “Jan amuytʼasiri jaqejj taqe kuntejj sapki ukarojja iyawsakiwa, ukampis chʼikhi jaqejja amuytʼasiwa kawkinjamas saraski uk[jja]” sasa. Yaqhep usunakatakejj qollajj janiw utjkiti, ukatwa kunampis qollayasiñäni uk amuytʼasiñasa. Yaqhep jaqenakajja, ‘aka qollampejj waljaniw qollasjjapjje’ sasaw sapjjaspa, ukampis ukajj janiw cheqäkaspati, jan ukasti aleq siwsäwikïspawa. Diosan amuytʼayatäsajja Pablojj akham qellqäna: “Suma chuymanïpjjatamajj [jan ukajj amuytʼasirïpjjatamajj, NM] taqe jaqenakan uñtʼatäpan” sasa (Fili. 4:5). Amuytʼasirïñäni ukhajja, janiw waliptañ laykukejj tiempo inamay aptʼaskañäniti, jan ukasti Diosar serviñatakiw jukʼamp chʼamachasiñäni. Jiwasatak llakisjjsna ukhajja, jiwasakis taqe kunat sipans jukʼamp wakiskirïsna ukhamäspawa (Fili. 2:4). Akapachanjja usuntañajj utjakipuniniwa. Ukhamasti, jiwas pachpat sinti llakisiñat sipansa, Jehová Diosar serviñaw jakäwisan jukʼamp wakiskirïñapa (Filipenses 1:10 liytʼañataki).\n¿Mayninakarojj jiwasjam lurapjjañapatakit chʼamañchtanjja? (9 tʼaqa uñjjattʼäta)\n9. 1) Qollayasiñ toqetjja, ¿kunjamsa Romanos 14:13, 19 qellqatajj yanaptʼistu? 2) Pablon ewjjanakaparjam jan sarnaqsna ukhajja, ¿kunas pasaspa?\n9 Roma markan jakasir yaqhep cristianonakajja, jan walinakwa cristiano masinakapat parlapjjäna. ¿Kunatsa? Jilat kullakanakajj manqʼañ toqetsa, Diosar yupaychañ fiestanak toqetsa may maya amuyunïpjjänwa. Ukampis jilat kullakanakapat jan walinak parlasajja, tamaruw jan waltʼayapjjäna. Ukatwa Pablojj jupanakar akham ewjjtʼäna: “Mayninakatakejj mä urojj jukʼampïkaspas ukhamaw yaqha urutjja. Mayninakatakisti taqe urus kikpakïkaspas ukhamarakiwa. Ukampis sapa mayniw amuykis ukjja sum yatiñapa” sasa (Romanos 14:5, 13, 15, 19, 20 liytʼañataki). ¿Kunsa uka arunakat yateqsna? Amuytʼasirïñasawa, mayninakan amuyunakapsa respetañasawa, janiw taqenin jiwasjam amuyapjjañap suyañasäkiti. Ukampis Pablon ewjjanakapar jan istʼksna ukhajja ¿kunas pasaspa? Jilat kullakanakan chuymapwa ustʼaysna, tamansa janiw mayachtʼat sarnaqañajj utj-jjaspati. Amuytʼañataki, mä markanjja, mä chacha warmiw vitaminanak alasipjjañapatak jilat kullakanakar chʼamañchapjjatayna. Yaqhepajj alasipjjänwa, yaqhepasti janiraki. Ukampis uka vitaminanak inamay alasipjjatap amuyasinjja, walja jilat kullakanakajj colerasipjjänwa. ¿Kunas jan walïkänjja? Uka chacha warmejj jan amuytʼasiripjjänwa. Jupanakajj uka vitaminanak alasipjjchïnsa, janiw jupanakjam qollasipjjañapataki jilat kullakanakar mayiñajj wakiskänti, ukham lurasajj tamaruw jan waltʼayapjjäna.\n10. ¿Kunatsa jilat kullakanakasan amtatanakap respetañasa? (8 janankir dibujo uñjjattʼam.)\n10 Mä jilatasa, jan ukajj mä kullakasa inas qollayasiñ toqetsa, jan ukajj yaqha ukhamanaksa concienciaparjam lurañ amtchispa. Ukampis ukham amtatapajj janis jiwasatak walïkchinejja, janiw jiskʼachañasäkiti ni amtatap mayjtʼayañapsa mayiñasäkiti. Inas concienciapajj Biblian yatichäwiparjam yatichañajj faltaskchi, ukatwa ukham lurañ amtaspa (1 Cor. 8:11, 12). Jan ukajja, inas jiwasan concienciasajj Biblian yatichäwiparjam yatichañajj faltaskarakchi. Kun lurañatakisa, sapa mayniw amtjjañasa, ukampis amtatasat jan walinakan uñjasisajja janiw mayninakar juchañchañasäkiti.\nKʼUCHIRTʼÄWINAK SUM AJLLIPJJAÑÄNI\n11, 12. ¿Biblian kawkïr qellqatanakas suma kusistʼañanak ajlliñatakejj yanaptʼistaspa?\n11 Taqeniw lartʼasiñsa, anattʼañsa, kusistʼañsa muntanjja, Jehová Diosaw ukham lurtʼawayistu (Ecl. 3:4). Ukampis kusistʼasin sum jikjjatasiñ munstan ukhajja, qawqha tiemposa ukat kunanakampis kusistʼasktan uka toqetwa amuyasiñasa. Ukatakejja, ¿kunjamsa concienciasajj yanaptʼistaspa?\n12 Bibliajja, ‘jan wali luräwinakan qhepap jan arkapjjamti’ sasaw ewjjtʼistu. Uka jan wali luräwinakajj akanakawa: wachoqa jucha lurañanaka, qʼañu lurañanaka, vicionaka, idolonakaru yupaychañanaka, layqasiñanaka, uñisisiñanaka, quejanakan sarnaqañanaka, celasiñanaka, jupa pachpatak munañanaka, tʼaqaqtasin yaqha tamanaka tukuñanaka, envidiasiñanaka, jaqe jiwayañanaka, machañanaka, jiljas manqʼañanaka, ukanakaru uñtat yaqha lurañanakampi. “Khitinakatejj akanak lurapki ukanakajja janiw Diosan reinopanjja katoqatäpkaniti” sasaw apóstol Pablojj qellqäna (Gál. 5:19-21). Uk yatisajja, akham jisktʼasiñasawa: “Concienciajarjamajja, ¿markaj toqet saytʼasisin pelot anatañasa, uñchʼukiñasa, jan ukajj usuchjasiñjam anatirinaka uñchʼukiñasa nayatakejj walikïskiti? ¿Kawkïr videonakantï layqasiñanakasa, wachoq jucha luririnakasa, machañanakasa uñachtʼayaski ukanak uñchʼukiñajj walikïskiti?” sasa.\n13. ¿Kunjamsa 1 Timoteo 4:8 ukhamarak Proverbios 13:20 qellqatanakajj kusistʼañ toqet suma amtanakaru puriñatakejj yanaptʼistaspa?\n13 ¿Kuna yaqha qellqatanakas suma kusistʼañanak ajlliñatakejj yanaptʼarakistaspa? Uka toqet amuytʼaskakiñäni. 1 Timoteo 4:8 qellqatajj akham siwa: “Ejercicio lurañajj kunatakis askiwa” sasa. Jïsa, ejercicio lurañajj jan usuntañatakiw yanaptʼistaspa. Ukampis khitimpis ejercicio lurañäni ukjja sum amuytʼasiñasawa. Proverbios 13:20 qellqatajj siwa: “Suma yatiñan jaqenakamp chika sarnaqerejja, suma yatiñanirakïniwa; jan amuytʼan jaqenakamp chika sarnaqeristi, jan waltʼañaruwa purirakini” sasa. Ukhamajj kusistʼañ toqet suma amtanakaru puriñatakejja, concienciasajj Bibliarjam suma yatichatäñapawa.\n14. ¿Mä kullakajj kunjamsa Romanos 14:2-4 qellqatarjamajj sarnaqäna?\n14 Christian jilatampita Daniela esposapampit parltʼañäni, jupanakajja pä imill wawanïpjjänwa. Jilatajj siwa: “Familian Diosar Yupaychañataki Arumanjja, kawkïr kʼuchirtʼäwinakas walejja, kawkïrinakas jan walïkaraki uka toqetwa parlapjjerïta. Ukatsti, khitinakas suma amigonakäspa khitinakas janiraki uka toqetsa parlapjjarakirïtwa. Maynïr wawajajja, akham sasaw sapjjerïtu: ‘Colegionjja, yaqhep Testigonakajj kunatï nayatakejj jan walïki ukwa lurapjje. Nayajj jupanakjamwa lurañ munjjarakta’ sasa. Nanakasti sapjjarakirïtwa: ‘Sapa mayniw concienciaparjam kun lurañsa khitimpi sarnaqañsa amtjjañapa’” sasa (Romanos 14:2-4 liytʼañataki).\nBibliarjam yatichat concienciasajja, jan walinakatwa jarkʼaqestaspa (14 tʼaqa uñjjattʼäta)\n15. Kʼuchirtʼäwir jan añcha chuyma churañatakejja, ¿kunjamsa Mateo 6:33 qellqatajj yanaptʼistaspa?\n15 ¿Kunas jumatakejj jukʼamp wakiskirejja? Tantachäwinakar sarañasa, Diosan arunakapat yatiyir sarañasa, Bibliat yatjjatañasa ¿jakäwiman wali wakiskiriti? Jan ukajj ¿kʼuchirtʼäwinakach wali wakiskirejja? ¿Kunas kʼuchirtʼäwir jan añcha chuyma churañatakejj yanaptʼistaspa? Jesusan ewjjtʼapaw yanaptʼistaspa, jupasti sänwa: “Nayraqatajj Diosan reinopa munapjjam, ukhamarak kunatejj cheqäki jupan nayraqatapanjja ukanaka, ukatsti taqe aka yänakajja jumanakarojj churatakïpjjätawa” sasa (Mat. 6:33). Ukhamajja, ¿Jesusan ewjjaparjam sarnaqañatakiti concienciamajj yanaptʼtam?\nCONCIENCIASAJJ SUMA LURÄWINAK LURAÑATAKIW YANAPTʼISTU\n16. ¿Kunjamsa concienciasajj Diosan arunakap yatiyañataki chʼamañchistu?\n16 Concienciasatï Bibliarjam suma yatichatächejja, jan wali lurañanakatwa jarkʼaqestani, ukampis janiw ukakïkiti, suma luräwinak lurañatakis yanaptʼarakistaniwa. Concienciaw Diosan arunakapat utat uta yatiyañatakisa, yaqha cheqanakan yatiyañatakis chʼamañchistani. Pablompejj ukaw pasäna, ukatwa jupajj akham säna: “Wakisituwa parlañajjajja. ¡Janitejj Diosan arunakap parlkirist ukajja kunakïkaspa nayatakejja” sasa (1 Cor. 9:16). Pablot yateqasisin Diosan arunakapat yatiyañataki chʼamachasiñäni ukhajja, chuymasan sumaw jikjjatasiñäni. Maysa toqetjja apóstol Pablojj sänwa: ‘Kunatejj cheqäki ukwa parltanjja, uka yatiyäwir istʼañsa jan istʼañsa sapa mayniw concienciaparjam amtjjañapa’ sasa (2 Cor. 4:2).\n17. Suma conciencianïtapatjja, ¿kunsa mä kullakajj luräna?\n17 Jacqueline kullakat amuytʼañäni. 16 maranïskäna ukhajja ‘jaqejj monot jutatänwa’ sasaw profesorapajj yatichatayna, kullakajj siwa: “Clasejanjja kun yatjjatkasasa arstʼapunirïtwa, ukampis profesorajajj monot jutatätanwa sasin yatichkäna ukhajja, concienciajarjamajja uka toqet parlañajj janiw walïkänti, ukatwa profesorar jakʼachasisin ‘janiw nayajj ukar creykti sasin’ sista. Ukham satajja, profesorajajj janiw coleraskänti, antisas kunjamsa Diosajj lurtʼawayistu uka toqet parlañajatakiw mayitäna” sasa. Concienciaparjam lurasajja, Jacqueline kullakajj wali kusisitapuniw chuymapan jikjjatasïna. ¿Ukhamarakit concienciamajj sumanak lurañatak chʼamañchtamjja?\n18. ¿Kunatsa suma conciencianïñajj wali wakiskirejja?\n18 Jiwasatï Bibliat yatjjatañäni, lupʼiñäni, ukarjamas sarnaqarakiñäni ukhajja, suma conciencianïñäniwa. Ukajj wali wakiskiriwa, ukhamatwa Diosan yatichäwinakaparjamasa leyinakaparjamas sarnaqañäni. ¿Janit taqenis ukham sarnaqañ munktanjja?\n^ tʼaqa 7 Diosan munasiñapan jakasipxañäni libron 215-218 jananak uñjjattʼäta.\nDiosampi sum apasiñatak Jesusjam chʼamachasipjjañäni\n“Iyawsañanakamansti chʼaman saytʼapjjam”\n¿Kunjamsa Jehová Diosajj munasiñap uñachtʼayistu?\n¿Kunjamatsa Jehová Diosar munasitas uñachtʼaysna?\nSARNAQÄWI Diosan bendicionapaw yanaptʼawayitu\nText Aka archivonakanwa qellqatanak apaqasma YATIYAÑATAKI (CONGREGACIONAN YATJJATAÑATAKI) Septiembre 2015\nAudio Aka archivonakanwa grabacionanak apaqasma YATIYAÑATAKI (CONGREGACIONAN YATJJATAÑATAKI) Septiembre 2015\nYATIYAÑATAKI (CONGREGACIONAN YATJJATAÑATAKI) Septiembre 2015\nWali amuyumpipun kuns amtam


Bloguero chadiano jupaw jist’antata · Global Voices Aymarata\nJaqukipäw uñt'ayata/apkatata 13 Qasäwi phaxsi 2013 20:18 GMT\nAka blog ullart'apxañäni Español, Malagasy, Français, English\nInternet Sin Fronteras [en] yatiyiwa Jean Laokolé, mayni bloguero, 22 uruw achuqa phaxsit fuerzas de seguridad Yamena markan katuntat uñjsi, capital de Chad uksana. Mä mayiwinx [en] 9 uru aka qasawi phaxsiw uñt'ayasi, defensa [de la libertad de expresión en internet] uka qillqiwa: «[Laokolé] mä tama jaqinakat katuntataw uñajasina.» Uka mayiwinx mä pita antutataxpan ukwa mayipxi.\nJean Laokolé Chad bloguruw maymaratpach k'ari sutxar http://makaila.over-blog.com/ [fr] yanapt'ana. Qillaqäwinakapa, corrupción ukarux janiw sataynawa, la mala gobernanza y el nepotismo que imperan en este país ubicado en la parte central de África uksanx janiw suma gobernatakiti. Servicios de inteligencia uksat uñjatawa.\nLaokolé jupax 25 uru achuqa phaxsitx campamento militar uksan jikxatasiskäna, «Campamento Amsinene» ukham uñt'ata. Activistas locales de derechos humanos uksankirinakax Internet sin Fronteras uksarux akham sapxana, uka campamentox políticos uksankirinakar jist'antañatakikiwa. 2012, Amnistía Internacional ukax uñt'ayanwa [en] [PDF] derechos humanos en Amsinene uksata. Según Amnistía Internacional [en], Laokolé ukax janq'u jaqinakat jutatawa. Jean-Baptiste Laokolé jupax oposición política uksan p'iqinchiriwa. Laokolé ukatx, Internet sin Fronteras ukax qillqiwa: